RENE VAN DER LİNDEN: MƏN FƏXR EDİRƏM Kİ, AŞPA-NIN SIRALARINDA İLHAM ƏLİYEV VƏ MİXAİL SAAKAŞVİLİ KİMİ ŞƏXSLƏR OLUB\n30 Avqust 2005 19:20 (UTC+04:00)\nAzərbaycan və Gürcüstan prezidentlərinin AŞPA-da öz ölkələrinin nüiayəndə heyətinə başçılıq etməsi faktı "Assambleyanın demokratiya məktəbi kimi əhəmiyyətini sübut edir.Onlarla söhbət zamanı mən əmin oldum ki, Avropa Şurasında qazanılmış siyasi təcrübə onların hazırkı siyasətində mühüm rol oynayır.Mən fəxr edirəm ki, AŞPA-nın sıralarında belə hömətli adamlar olub". Trend bildirir ki, bu barədə İTAR TASS-a müsahibəsində AŞPA-nın sədri Rene van der Linden Cənubi Qafqaz ölkələrinə rəsmi səfərinin yekunlarını şərh edərkən bəyan edib.\nAzərbaycandakı vəziyyətə toxunan R. van der Linden bildirib ki, səfər zamanı 6 noyabrda keçiriləcək parlament seçkiləri barədə bir sıra söhbətlər aparıb. Bununla bağlı olaraq AŞPA sədri ümid etdiyini bildirib ki, seçkilər "azad və ədalətli olacaq ".\n" Hökumət bütün mümkün olanı etməlidir ki, müxalifət əleyhinə istənilən zorakılıq hallarından uzaq olsun, bütün ölkədə toplantı azadlığı təmin edilsin " -deyə o vurğulayıb.Seçki prosesini müşahidə etmək üçün Avropa Şurası Azərbaycana böyük nümayəndə heyəti göndərir.\nAŞPA sədrinin sözlərinə görə, Azərbaycan hökuməti onu əmin edib ki, parlament seçkilərinin uğurlu təminatı üçün mümkün olan hər bir şeyi edəcək. "Məndə belə bir təəssürat yaranıb ki, əgər ölkə Avropa cəmiyyətinin tamhüquqlu üzvü olmaq istəyirsə, onda azad və ədalətli seçkilər həqiqətən hökumətin marağındadır.Yox əgər siz Avropa ailəsinə can atırsınızsa, onda beynəlxalq cəmiyyətə sübut etmək lazımdır ki, bütün tələblər yerinə yetirilir.Seçkilər belə bir sübuta xidmət edir "-deyə R. van der Linden bildirib.\nErmənistanda və Azərbaycanda aparılan danışıqlarda ən əhəmiyyətli yeri Dağlıq Qarabağ problemi tutub. R. van der Lindenin fikrincə, AŞPA-nın rəsmi kommunikesində məlumat verilir ki, iki qonşu dövlətdə demokratiyanın inkişafı münaqişənin nizama salınması üçün əlverişli mühitin yaranmasına kömək edəcək. O, həmçinin PA çərçivəsində maraqlı olan tərəflərin nümayəndə heyətini yönəldə biləcək parlament diplomatiyasına kömək etmək niyyətini də bəyan edib.Bu səylər ATƏT-in Minsk qrupunun Dağlıq Qarabağ üzrə ikitərəfli diplomatiya və fəaliyyətinə əlavələr olacaq -deyə sənəddə qeyd olunur.\nMövzunu genişləndirən AŞPA sədri bəyan edib ki, Dağlıq Qarabağ probleminin nizama salınması prosesində həlledici rol Ermənistan və Azərbaycan prezidentlərinə məxsusdur.\n" Mən regionun gələcəyinin Dağlıq Qarabağın sülh yolu ilə nizama salınmasından asılı olduğunu düşünərək hər iki prezidentlə görüşdə çox ümidli idim.Bunsuz orada sabitliyə, sülhə və tərəqqiyə zəmanət olmayacaq " -deyə R. van der Linden əlavə edib. AŞPA sədri bununla bağlı olaraq ümid etdiyini bildirib ki, bu problemin sülh yolu ilə həlli üçün "Rusiya şəraitin yaradılmasında konstruktiv rol oynayır".\nVan der Linden bildirib ki, AŞPA-nın oktyabr sessiyası zamanı o, özünün həmin ölkələrə səfərinin nəticələrini qiymətləndirmək məqsədilə Ermənistan, Gürcüstan və Azərbaycanın nümayəndə heyətinin başçıları ilə görüşəcək. O, həmçinin qeyd edib ki, Dağlıq Qarabağ münaqişəsinin sülh yolu ilə nizama salınması üçün şəraitin yaradılmasında Avropa Şurasının öz tərəfindən buna necə kömək etməsini məsləhətləşmək məqsədilə həmin ölkələrin parlament spikerlərini Strasburqa birgə görüş keçirmək üçün dəvət etmək niyyətindədir.\nAŞPA sədri həm də Cənubi Qafqazda hazırkı və potensiallı münaqişələrin nizama salınmasında Rusiyanın rolunu gördüyünü deyib. "Rusiya regionda böyük nüfuza malikdir və öz arzusu ilə çox konstruktiv rol oynaya bilər.Mənim nəzərimcə, Rusiyanın insan haqlarına hörmət edən müasir hüquqi dövlətinin yaradılmasına yolunun davam etdirilməsini genişləndirmək bizim edə biləcəyimiz ən yaxşı işdir" -deyə o bildirib.Onun fikrincə, bu proses Rusiyanın regiondakı "mühüm konstruktiv roluna" kömək edəcək.\n"AŞPA-nın prezidenti olaraq mən Rusiya ilə əməkdaşlığa böyük səy ayırıram " -deyə R. van der Linden vurğulayıb.O, xatırladıb ki, gələn il RF AŞ sədrinin yerini tutacaq.\nBununla bağlı olaraq AŞPA rəhbəri ciddi gözləyir ki, "Rusiya belə bir imkandan istifadə edəcək ki, proseslərdə / Cənubi Qafqazda nizama salınma/ öz üzərinə təşəbbüs götürmək iqtidarını nümayiş etdirsin".


İsrail Türkiyəyə qarşı HƏRƏKƏTƏ KEÇDİ!\nTürkiyənin Qəzzadakı qətliama etiraz etməsini həzm edə bilməyən İsrail, Türkiyəyə qarşı hərəkətə keçib. Açıqlamalarla qaralama kampaniyası başladan İsrailli nazirlərə bir yenisi daha əlavə olunub. İsrailin turizm naziri Yariv Levin, İsrail vətəndaşlarına Türkiyəyə “getməmə” çağırışı edib.\nTürkiyənin Qəzzadakı qətliama səssiz qalmamasını qəbul etməyən İsraildən açıqlamalar gəlməyə davam edir. Dünən İsrailin kəşfiyyat naziri Yisrael Katzın, "İsrailin “Erməni Soyqırımı”nı tanıması üçün bir maneə görmürəm" deyərək özünə görə təhdid edən Katzdan sonra bir bəyanat da turizm nazirindən gəlib.\n“Şalom”-da yer alan xəbərə görə, Türkiyəni qaralamağa çalışan İsrail turizm naziri Yariv Levin, İsrail vətəndaşlarına "Türkiyəyə getməmə" çağırışı edib. Levin, İsraillilərdən "Antalyadan uzaq dayanmalarını" istəyib.


» Cəbhə bölgəsində “Mənim inkişafım regionun inkişafıdır” adlı təlim keçirilib\nCəbhə bölgəsində “Mənim inkişafım regionun inkişafıdır” adlı təlim keçirilib\nAnamedia.az-ın verdiyi xəbərə görə, Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının maliyyə yardımı ilə 8-ci qrand müsabiqənin qalibi Elşən Abbasov çıxış edərək bildirib ki, tədbirin əsas məqsədi marketinq, sahibkarlıq, region gənclərinin sosial aktivliyini daha da artırmaqdır.\nBeşinci və səkkizinci qrand müsabiqələrin qalibi bildirib ki, Elşən Abbasov ağdamlı gənclər qarşısında çıxış edərək bildirib ki, region gənclərinin özünü inkişaf etdirməsinə kömək üçün onlar əllərindən gələn hər şeyi etməyə hazırdırlar:\n“Hər bir gəncin özünü fərdi şəkildə inkişaf etdirməsi, onlara sosial aktivlik sahəsində yol göstərmək bizim müqəddəs vəzifəmizdir. Bunun üçün hər kəs öz istedadının hansı sahəyə kodlaşdığını kəşf etməlidir. Səylə çalışmalı, regionun sosial-iqtisadi və mədəni tədbirlərində fəal iştirak etməlidir. Hər bir fərdin inkişafı regionun yüksəlişi ilə parallellik təşkil edir. Bu gün bizim buraya yığışmağımızın səbsədi də elə gənclərin fərdi inkişaf prinsipləri haqqında gənclərimizi maarifləndirməkdir”.\nDaha sonra Elşən Abbasov bildirib ki, ölkə prezidenti İlham Əliyev regonların iqtisadi inkişafını daima diqqətdə saxlayaraq, iqtisadi-sosial layihələrin inkişafında gənclərin rolunu xüsusi qiymətləndirib.


Palitra qəzetiYAP Binəqədinin yeni ərazi ilk partiya təşkilatı təsis edilib\nYAP Binəqədinin yeni ərazi ilk partiya təşkilatı təsis edilib\nTarix: 04.06.2015 | Saat: 17:52:00 | E-mail | Çapa göndər\nYeni Azərbaycan Partiyası Binəqədi rayon Təşkilatı tərəfindən Binəqədi rayonu Mircəlal küçəsi 31/69, 109k ünvanlı (“Təhsil” Respublika İdman Mərkəzinin İxtisaslaşdırılmış Olimpiya Ehtiyatları Uşaq-Gənclər Futbol Məktəbi- “Təhsil” RİMİOEUGFM) müəssisədə yeni ərazi ilk partiya təşkilatının təsis edilməsi ilə bağlı tədbir keçirilib.\nTədbirdə YAP Binəqədi rayon Təşkilatının sədri Ramiz Göyüşov, rayon partiya təşkilatının əməkdaşları, “Təhsil” RİMİOEUGFM müəssisəsinin direktor müavini Zaur Məhərrəmov və partiya sıralarına qoşulmaq istəyən müəssisə əməkdaşları iştirak ediblər.\nTədbiri giriş sözü ilə açan “Təhsil” Respublika İdman Mərkəzinin İxtisaslaşdırılmış Olimpiya Ehtiyatları Uşaq-Gənclər Futbol Məktəbininn direktor müavini Zaur Məhərrəmov müəssisədə YAP Binəqədi rayon Təşkilatının ərazi ilk partiya təşkilatının təsis olunması ilə bağlı təşəbbüs irəli sürdüklərini qeyd edib. Zaur Məhərəmov ümummilli liderin əsasını qoyduğu partiyanın üzvü olmaqdan qürur hissi keçirəcəklərini, ərazi ilk partiya təşkilatında partiya işini yüksək səviyyədə aparacaqlarını vurğulayıb. O hazırda Cənab Prezident İlham Əliyevin rəhbərliyi ilə aparılan gənclər siyasəti, idman sahəsində uğurlardan danşıb, bu uğurların davamlı olması üçün hər bir gəncin çalışmasının vacibliyini bildirib. O müəssisədə ərazi ilk partiya təşkilatının yaradılmasının burada partiya sıralarına qoşulmaq istəyən şəxslər üçün mühüm imkan yaradacağını qeyd edib.\nSonra təşkilati məsələlərə - ilk olaraq YAP Nizamnaməsinə uyğun olaraq 3 partiya üzvünün təşəbbüsü ilə müəssisədə ərazi ilk partiya təşkilatının yaradılması məsələsinə baxılıb, partiyanın üzvü, Zaur Məhərrəmov ərazi ilk partiya təşkilatının sədri, Günel Bağıyeva isə sədr müavini seçilib. Daha sonra partiya sıralarına qəbulla bağlı müraciət etmiş şəxslərin məsələsinə baxılıb.\nTədbirdə çıxış edən YAP Binəqədi rayon Təşkilatının sədri Ramiz Göyüşov yeni ərazi ilk partiya təşkilatının təsis edilməsi ilə əlaqədar tədbir iştirakçılarını təbrik edib. O YAP Binəqədi rayon Təşkilatının fəaliyyəti, həyata keçirilən tədbirlər və qarşıda duran vəzifələrlə bağlı ətraflı məlumat verib. Ramiz Göyüşov Yeni Azərbaycan Partiyasının yaranması haqda danışıb, partiyanın dövlətin və xalqın çətin günlərində ulu öndər tərəfindən yaradıldığını qeyd edib. Rayon partiya təşkilatının sədri yeni təsis edilmiş ərazi ilk partiya təşkilatının rayonda həyata keçirilən partiya işində fəal olacağına inamını ifadə edib. Sonda partiya sıralarına qəbul olumuş bir qrup şəxsə onların partiya vəsiqələri təqdim edilib.


Avropa Rusiya qazını kömürlə əvəz etməyə hazırlaşır\n21 iyun, 2022 [11:10]\nAvropa ölkələri ehtiyatlarını doldura bilmədikləri təqdirdə enerji böhranı yaşayacaqları proqnozlaşdırılsa da, bu ölkələr bir müddətdir ki, alternativ yanacaq axtarışlarına başlayıblar.\nBizimyol.info xəbər verir ki, Rusiya dünən verdiyi bəyanatda Avropanın qaz böhranında ancaq özünü günahlandıra biləcəyi fikrini bir daha təkrarlayıb. Dünən qaz anbar səviyyələrini artırmaq planları ilə bağlı açıqlama verən Almaniya, istifadəsini tədricən dayandırmağı hədəflədiyi kömürlə işləyən elektrik stansiyalarının da yenidən açıla biləcəyini bildirib.\nAlmaniya İqtisadiyyat Nazirliyindən verilən açıqlamada, qaz təchizatının kritik həddə düşəcəyi təqdirdə kömürlə işləyən elektrik stansiyalarının gücünün 10 gigavat artırıla biləcəyi bildirilib. Məlumta görə, bu təşəbbüs çərçivəsində qanunvericilik iyulun 8-də parlamentə təqdim olunacaq.\nAlmaniyanın İqtisadiyyat naziri Robert Habek “çətin vəziyyətdir, lakin bu halda təbii qaz istehlakını azaltmaq üçün atılması lazım olan bir addımdır” deyə bildirib. İstixana qazları yayan kömürdən istifadənin daha tez dayandırılması lazım olduğunu müdafiə edən Yaşıllar Partiyasının üzvü Habeck bildirib: “Əgər bu addımı atmasaq, ilin sonunda kifayət qədər ehtiyata sahib olmamaq riskini alacağıq. Belə olan halda biz siyasi şantajlara məruz qalacaq vəziyyətdə olacağıq”.\nQeyd edək ki, enerji böhranı riskindən sonra elektrik ödənişi və ərzaq qiymətlərindəki yüksək inflyasiya ilə mübarizə aparan Avropa ölkələrinin üzləşdiyi çətinliklərə yenisi əlavə edilib. Almaniya və İtaliya Rusiya təbii qazından ən çox asılı olan ölkələr olduğu halda, digər Avropa ölkələri də artan tələb qarşısında aşağı təklif problemi ilə üzləşirlər.\nAvropa adətən, ilin bu vaxtında tələbatda artım görmür, lakin qitəni vuran isti dalğası kondisionerdən istifadəni artırıb. İtalшнфтжт "Eni ENI MI" və Almaniyanın "Uniper UN01 DE" şirkətləri tərəfindən мукшдэт açıqlamalarda Rusiyanın müqavilədə göstərilən təbii qaz həcminin altında tədarük etdiyi bildirilib.\n"Eni ENI MI" elan edib ki, Rusiyanın "Qazprom" şirkəti onlara tələb etdikləri qazın yalnız bir hissəsini alacaqları barədə məlumat verib. Rusiyanın bu qərarının İtaliyanı fövqəladə vəziyyət elan etməyə və bu kontekstdə qaza qənaət tədbirlərini həyata keçirməyə yaxınlaşdırdığı düşünülür.\nOnu da əlavə edək ki, Avstriyanın Verbund enerji şirkəti və hökumət dünən Rusiyadan təbii qaz nəqlinin məhdudlaşdırılmasının enerji böhranına səbəb olacağı təqdirdə təbii qazla işləyən elektrik stansiyalarından birində kömürdən istifadə etməklə elektrik enerjisi istehsalına keçmək barədə razılığa gəliblər.


Rövnəq Abdullayev Gürcüstanda tədbirdə qalib idmançılarımızı mükafatlandırıb - Olimpiya Idman NövləriOlimpiya Idman Növləri\n28 noyabr 2017 / 09:59 Baxış sayı: 518\n“Bu gün Azərbaycan həm də idman ölkəsi kimi tanınır. Yüksək səviyyəsində göstərilən diqqət və qayğı ölkəmizin idman şərəfinin artmasına, dünyada idman ölkəsi kimi tanınmasına səbəb olub”. Allsport.az saytı xəbər verir ki, bunu Azərbaycanın Gürcüstandakı səfiri Dursun Həsənov yerli idman ictimaiyyətinin nümayəndələri ilə görüşdə söyləyib.\nTədbirdə Barselonada karatenin kyokuşin növü üzrə Avropa çempionatında qalibi Kəmalə Məmmədova, Antalyada gənc boksçuların qitə birinciliyinin qızıl medalçısı Sahil Allahverdiyev, eləcə də AFFA, Cüdo federasiyası və SOCAR-ın prezidentləri Rövnəq Abdullayev, Gürcüstan parlamentinin deputatları Savalan Mirzəyev, Mahir Dərziyev, Ruslan Hacıyev, Tamaz Naveriani və digər rəsmi şəxslər iştirak ediblər. Azərtac.az-ın məlumatına görə, səfir Azərbaycanda əsası ümummilli Heydər Əliyev tərəfindən qoyulmuş idman siyasətini prezident İlham Əliyevin uğurla davam etdirildiyini xatırladıb\n“Bu qayğının nəticəsidir ki, idmançılarımızın uğurları günbəgün artır. Bu gün respublikamızın bütün rayonlarında müasir idman kompleksləri inşa olunaraq istifadəyə verilib. Azərbaycan ilk Avropa oyunlarını, formula1, 4-cü İslam həmrəyliyi oyunlarını və digər beynəlxalq idman yarışlarını yüksək səviyyədə təşkil etməklə, dünyanda layiqli yer tutub”.\nSonra Rövnəq Abdullayev çıxış edərək idmançıları təbrik edib. O deyib ki, SOCAR təkcə Azərbaycanda deyil, qonşu və dost Gürcüstanda da elmin, təhsilin və idmanın inkişafına böyük önəm verir. Ölkə başçımızın da dediyi kimi, məqsəd neft kapitalını insan kapitalına çevirməkdir. Bunun üçün də əlimizdən gələni edəcəyik. SOCAR-ın prezidenti gürcüstanlı idmançıları Azərbaycanın “Neftçi” klubu ilə əməkdaşlığa dəvət edib. Daha sonra idmançılara hədiyyələr təqdim olunub.


Oğlanlar və Qızlar üçün Məktəbli Çoraplar - Ən Üst 9 | Həyatında Styles - Gözəllik və Moda - 2021\nOğlanlar və Qızlar üçün Məktəbli Çoraplar - Ən Üst 9\nModa, hər kəsin hər bir formatda ən son modanı qəbul etmək istəyən bütün dünyada ticarət nişanıdır. Məktəb, ofis, kollec və s. Üçün gündəlik həyatda hətta çorablara da ehtiyac vardır. Tələbələr məktəbli çorapları geymək üçün, ağ rəngdə, boz və qara rəngdədirlər. Bəziləri də məktəb üçün qırmızı rəngli çoraplar taxırlar. Seçim etmək çətin olduğu yerlərdə məktəb çantalarında çox sayda növ var.\nMüxtəlif modellərdə ən yaxşı məktəb çorabı:\nBurada şəkillərlə ilk 9 məktəb çorabının siyahısı. Siyahıdan ən yaxşısını seçin.\n1. Sadə Qızlar Məktəbi Çorapları:\nÇoraplar bir sıra dizaynlardan başqa bütün məktəblər üçün ümumiyyətlə eynidır. Məktəb çorapları, ümumiyyətlə eteklər üzərində bəzədildikləri kimi diz boyu uzun ömürlü olan məktəbli çoraplar kimi qəbul edilir. Bundan əlavə, normal qısa corablar da istifadə edilə bilər.\n2. Məktəb Üniforması Sock:\nÜniforma çorakları idarə heyəti tərəfindən təyin olunur və hamı üçün eynidır. Çoraplar yalnız dizin altından aşağı ola biləcək qədər qısadır. Tək çorabın ən yaxşı seçimləri boz məktəbli çorba. Üstəlik, bir daha rəng də qara ayaqqabıları üzərində sınanabilir.\n3. Pambıq Məktəbi Sock:\nSeçiləcək bir sıra növlər var və bunlardan biri pambıq məktəb çadırıdır, həm də həm yazda həm də yayda insanlar tərəfindən seçilir. Pambıq çorabın həm kişi, həm də qız uşağıdır. Qadınlar üçün uzun məktəbli corabları seçə bilərsiniz. Ən yaxşı seçim ağ məktəbli corab ola bilər.\n4. Zolaqlı Məktəb Sock:\nŞagirdlər tərəfindən zolaqlı çoruqların yuyulduğu müasir məktəblər var. Oğlanlar məktəbi çorapları qızlar məktəb çorabına nisbətən daha qısadır. Çizgili çoraplar əvvəlcə 2-3 zolaqdan sadədən fərqli bir görünüş verirlər.\n5. Düz Trikalı Məktəb Sock:\nBu klassik seçimdir və tez-tez yüngül çəki seçimi. Bunlar gündüz çiyinlərindən uzun bir gün qədər isti deyil. Bu çorap, ən yaxşı seçim qırmızı məktəb çorapları ola biləcəyi yayla məktəb çorurlarıdır. Çorba ümumiyyətlə yeniyetmə qızlar üçün nəzərdə tutulub.\n6. Ribbed School Sock:\nYivli çorabın yalnız ayaqları üzərində qalma şansına malik deyil, həm də kənarda sərin olduqda rahat qat kimi işləyə bilər. Hətta gündəlik paltarlarla bərabər işləyirlər. Bunlar uzun məktəb çorağından yenidən toplanılır. Ən yaxşı seçim yaşıl məktəbli corab ola bilər.\n7. Pantolon Məktəbi Sock:\nPantolon çorapları ümumiyyətlə neylondan, həmçinin heyran olunacaq böyük yüngül seçimdir. Onlar heç bir formal topuq ilə boru stil var. Çatdırıcı və böyük ayaqları belə asanlıqla geyə bilər. Pantolon məktəbi çorabının ən yaxşı seçimi qara məktəbli corab ola bilər.\n8. Dokulu Məktəb Sock:\nDokulu çoraplar Rusiya və İngiltərə kimi ölkələrdə nadirdir. Bəzi qızlar paltar koduna unikallıq vermək üçün istifadə edilə bilən boş çoraplardır. Çorabın yaxşı keyfiyyətlə cəlb edilməsi ilə geymək asan. Bunun üçün ən yaxşı seçim qəhvəyi məktəb çorabı ola bilər.\n9. Yünlü Məktəb Sock:\nYünlü çoraplar qış üçündir və ümumiyyətlə, onları soyuqdan kənarda qorumaq üçün uşaq məktəbi çorabı olaraq seçilir. Çoraplar ümumiyyətlə oğlanlar üçün qısadır və qızlar üçün daha çoxdur. Bunun üçün ən yaxşı seçim boz rəngli məktəb çorabı ola bilər.\nÇorba moda baxımından qalıcı olmaq üçün bir çox növ var. Məktəb çorapları ümumiyyətlə ağ, qara və ya boz rənglidir. Boylar kişi üçün daha qısa qalır və qızlar üçün daha uzun qalır. Pambıq və yun çorapları oğlanlar və uşaqlar üçün seçilə bilər, qızlar isə toxumalı, yivli və pantolonlu çorap kimi növlərdir.\nCopyright 2021 \_ ƏSas \_ Oğlanlar və Qızlar üçün Məktəbli Çoraplar - Ən Üst 9


- Cavanşir bəy uzun müddətdir sosial şəbəkədə sizi izləyirəm. Çox sərt mesajlar göndərirsiniz. Bu qədər açıq sözlü olmaq sizə maneə yaratmır?\n- Əgər düz danışıramsa niyə maneə olmalıdır? Məncə biz azad bir ölkədə yaşayırıq. Hər kəsin azad fikri olmalıdır. Təbiətən çox emosional insanam. Hələ özümü mümkün qədər sıxıram. Əməkdar artist statusum bir qədər önümü kəsir.\n- Bizim camiədə bilirsiniz nə qədər yaltaq, paxıl, bir-birinin ayağından çəkənlər var? Amma mən onları sənətkar hesab etmirəm. Çünki əs sənətçi, sənətini sevən adam başqa sənətçiyə kömək etməlidi ayağının altını qazmamalıdı.\n- Mümkün deyil. Elə olub sürücü, mebel sexində fəhlə işləmişəm. Məlumdur ki, Azərbaycanda filmlərdə yüksək qonorar olmur. Hər gün də filmə çəkilmirik. Ona görə də daimi iş yeri lazımdır. Kirayədə yaşayıram. Bəzən kirayə ödəmək imkanım olmayanda maşında yatıram. Təsəvvür edirsiniz Azərbaycanın əməkdar artisti maşında yaşayır. Amma evə ehtiyacı olmayan, maddi imkanı çox yaxşı olan aktyorlarımıza ev bağışlanır. Hal-hazırda aktyor tanıyıram ki, axşam teatrda tamaşa oynayır, tamaşa bitən kimi səhərə kimi taksi sürür.\n- Komersiya filmlərinə çəkilən aktyorlar pis qazanmır amma...\n- Düzdü həmin o filmlərdə oynayan”aktyorlar” məndən çox qonorar alırlar. Hər filmə görə 25 min manat qonorar alanlar var. Onlar film deyil biabırçılıqdır. Mənim şəxsən gülməyim gəlməyən bir şeyə 100 min adam gülür. Kütlənin zövqünü artıq korlayıblar.\n- Hindistanda filmə çəkilirsiniz. Taleyiniz deyəsən üzünüzə gülüb?\n- Elə oldu (gülür). Çəkildiyim filmin adı “Jana-gana-mana-adhinayaka, jaya he”. Tərcüməsi budur ki, “Sən hamının zehinlərinin hökmüdarısan”. Bu Hindistan himninin ilk cümləsidir.\n- Tamamilə təsadüf nəticəsində. Mənim mütəmadi olaraq çalışdığım yerli bir Prodoktion var. Onlar Hindistan kinomatoqrafçılarıyla sıx əlaqədədilər. Məkan olaraq Azərbaycanda çəkilən kadrlarda onlara müraciət edirlər. Növbəti dəfə çəkiliş üçün Azərbaycanı seçəndə bildiriblər ki, bizə baş rollardan birini oynayacaq bir aktyor lazımdır. Onlar da mənim şəkilimi Hindistana yollayıblar. Elə oldu Hindistandan gələn ikinci rejissorla həmin studioda görüşdük qısa söhbətimiz oldu və sağollaşdıq. Üzərindən bir neçə gün keçəndən sonra yenidən zəng gəldi ki filmin baş rejissoru Bakıya gəlib. Mən getdim rejissorla görüşə. Elə qapıda məni gördüyü ilk anda dedi ki, aktyora nahaq əziyyət vermisiniz mən onu artıq təsdiq etmişəm.\n- Bildiyim qədəriylə çətin bir obrazınız var...\n- Heç bir təsiri olmadı. Çünki biz hələ buna hazır deyilik. Aktyorlarımızı dəyərləndirə bilmirik. Bizim onlarla təşkilat, aktyora münasibət cəhətdən yerlə göy qədər fərqimiz var. Azərbaycanda aktyora birmənalı olaraq hörmət yoxdur. Bizim ölkədə aktyora dəyər verilmir. Hindistanda sözün əsl mənasında aktyoru əl üstündə tuturlar. Mən orda prodüserdən soruşdum ki, siz niyə aktyoru bu qədər yüksək səviyyədə tutursunuz. Dedi axı biz onun hesabına pul qazanırıq. Mənim obrazımın çox çətin və uzun sürən bir qrimi var. Hardasa 2 saata yaxın davam edir. İlk dəfə məni qrimləyib rejissora göstərəndə o bəyənmədi və yenidən qrimlək lazım gəldi. Amma rejissor qrim edən qızları saxlayıb dedi ki, “Siz aktyordan soruşmusunuzmu ki, ikinci dəfə qrim etdirmək istəyir ya yox”. Yaxud çəkiliş meydançasında mən bir kadr çəkilib kənarda dayandım. Uzaqdan gördüm ki, rejissor məni göstərib geyim üzrə rəssam xanıma nə isə dedi. Həmin xanım mənə yaxınlaşıb dedi ki, rejissor deyir yəqin sizə istidi gedin onun əynindəki xalatı çıxarın. Bu rejissorun diqqətidir, insanın insana olan münasibəti və rejissorun aktyora olan münasibəti idi. Amma filmin Azərbaycanda çəkilən setində çəkiliş zamanı azərbaycanlı produksiondan soruşdum ki, - Soyuq su olmaz sizdə? O etinasız şəkildə cavab verdi ki, yox müəllim yoxdu. Təsəvvür edirsiniz Respublikanın əməkdar artisti, xarici bir filmə çəkilən aktyor setdə su istəyir onu tapıb vermək istəmirlər. Bu çox biabırçı bir şeydir.\n- Hindistan kinomatoqrafiyası Azərbaycan kinomatoqrafiyası ilə müqayisədə güclüdür yoxsa zəif?\n- Onu deyim ki, kino cəhətdən onlar bizdən heç də üstün deyil. Onlar sırf melodram çəkirlər. Bizim elə kino sənətçilərimiz var ki, onlardan qat-qat üstündür. Hindistanda çox güclü operator məktəbi var. Operatorlar əsl rəssamdır Amma aktyorları o qədər də güclü deyil Fantastikaya meyillidilər. Amma mən maraqlandım sən demə onların xalqı da çox sadəlövhdürlər. Onlar hələ də inanırlar ki, bu bunun qardaşıdı və 20 il sonra gəlib çıxıb. Hindistanda insanlar beş rupi verib gedib kinoteatrda ağlayıb çıxır.\n- İstedadlı gənc kino aktyorları var. Amma istedadlı aktrisalarımız yoxdur, yetişmir. Sabah hansısa bir rejissor “Leyli və Məcnun” filmi çəksə Leyli roluna yarayacaq gənc, məsum, istedadlı aktrisa tanmımıram. Ümumilikdə götürəndə müstəqillik dövrünün yetişdirdiyi, Azərbaycanı silkələyən aktyor, aktrisa yoxdur.


Adalet.az | TƏKLİYİN GÖRÜNMƏYƏN TƏRƏFİ Adalet.az | TƏKLİYİN GÖRÜNMƏYƏN TƏRƏFİ Adalet.az | Ədalət -\nTƏKLİYİN GÖRÜNMƏYƏN TƏRƏFİ\nGəlmişəm ağac olmağa…\n46830 | 2016-04-15 17:15\nBütün hallarda həyat gözəldi, deyirlər – kədəriylə, sevinciylə, göz yaşıyla, gülüşüylə. Amma təbii ki, yaşayana!!!...\nMəsələnin mahiyyəti də elə burdadı. Yəni hər sözün bir alt qatı var. O alt qatı görmək hər adama nəsib olmur və ona görə də onlar ya hamıdan xoşbəxtdirlər, ya da hamıdan bədbəxt... Çünki alt qatında üsyan, etiraz, sevgi, nifrət, azadlıq, ölüm və digər çağırışlar gizlənən sözün məhz o tərəfini görməyənlər özlərini xoşbəxt sayırlar. Burda bir açıqlama da verim ki, bu zümrəyə daxil olanlar daha çox görmək istəməyənlərdi. Amma həmin o alt qatdakı ironiyanı, iynə-sancağı, müxtəlif sarkazmları, hətta həqarəti və təhqiri görmək istəməyənlər də «xoşbəxtdi» öz ölçüləri ilə…\nDeməli, mən bu söylədiklərimi həftə boyu içimdə dəfələrlə eninə-boyuna ölçüb-biçmişəm və görmüşəm ki, düşüncələrimin və əmin olduğum bu gerçəyin ölçüsü bir iynə boyudu. Həmin o bir iynə boyu içərisində həyat var – yaşayanlar üçün də, yaşamayanlar üçün də. Müxtəlif səbəblərdən o bir iynə boyu həyatı cəhənnəmə də çevirmək mümkündü. Amma içində sevgi olsa, ümid olsa, inam olsa, ən vacibi Tanrı xofu olsa, həyatı o iynə boyu yaşamağa kifayət edər. Bax, bu qarma-qarışığın içərisində bir şah damar var. O da insanın özü, onun kimliyi, onun baxışlarıdı. Deməli, mən ötən əsrin 80-ci illərinin sonlarından bu günə qədər olan zaman kəsiyində o iynə boyu həyatı tək-tək hallarda tapıb görə bilirəm. O da bu zaman kəsiyinin içərisində yaşadığım sözün və bütövlükdə gözümün görüb, ağlımın kəsdiyi hər şeyin alt qatına enə bildiyim məqamdı. Bax, o məqamda həyatı da tanıyıram, adamları da tanıyıram, sözü də tanıyıram. Ən vacibi isə özüm-özümü tanıyıram onda. Özümü tanıyanda o iynə boyu həyat o qədər hüdudsuz, o qədər gözəl olur ki, heç doya bilmirəm. Və o sevincin, o həyatın kandarına ayaq basanda, elə bil ki, hər şey dəyişir, hər şey yenə o həyatdan kənardakı mühitün ağuşuna qayıdır. Və…\nVə onda görürəm ki, bu həyat heç də yaşamalı deyilmiş. Çünki bu həyatda təklik, tənhalıq deyilən bir anlayış da var. Bu təklik, tənhalıq öncə sənin ətrafından başlayır və hopur sənin canına, qanına. Səni anlamayanların, səni duymayanların, sənin ola-ola sənin əlindən alınanların zərbələri, yükü sıxır səni… sıxır bir küncə… sıxır özünü öz içinə… Sən öz içində bir udumluq havayla yaşamağa məcbur olursan. Ürəyin açılmır, əl-qolun açılmır, sözün göyərmir, üzün gülmür, gözlərin qırx arşınlıq quyu dibinə çevrilir. Az qala səhrada tək ağaca dönürsən. Bütün zərbələri təkbaşına qarşılaya-qarşılaya, bütün zərbələrə sinə gərə-gərə. Və bir də bu məqamda hardansa oxuduğum misra döyür yaddaşımın qapısını, pəncərəsini:\nBəli, məhz həmin o məqamda gözün yanında ağac olmağa gələni axtarır. Çünki o, sənin təkliyinin bir parasıdı, bir hissəsidi və yaxud da bəlkə özüdü. Sən o təkliyin içində ürəyindən keçirdiyini, xəyalında qurduğunu görmək istəyirsən. O da əgər gəlirsə… Təəsüf ki, bu dediyim, bu yazdığım fikir də, söz də elə bu həyatın özünün bir mənzərəsidi. Nə yazıq ki, bu gerçək bəxtimə düşən iynə boyu əsl həyatın arzusudu, onun haqlı tələbidi. Mən isə bu arzunu, bu tələbi gerçəkləşdirə bilmirəm. Səbəbi də həmin o dediyim ətrafdı, o çevrədi, o mühitdi. Nə isə…\nİndi gözümü bir nöqtəyə zilləyib bütün bu yazdıqlarımı, sizin oxuduqlarınızı ələkdən keçirmək istəyirəm. Bu istəyim də təsadüfi deyil. Ona görə təsadüfi deyil ki, mən həyatla onun mənə verdiyi təkliyin orta məxrəcini tapmaq niyyətindəyəm. Orta məxrəc də elə-belə tapılmır. İstəyir siyasətdə olsun, istəyir iqtisadiyyatda, istəyir əxlaqda. Ümumiyyətlə, ortada olmaq sağa-sola əl uzatmaq kimi gəlir mənə. Burda müsbət çalarlar tapmaq mümkündür. Amma nədənsə mən həmin məqamı çarmıxa çəkilmiş İsa ilə müqayisə edə bilirəm. Elə o müqayisə də hardasa özümdən asılı olmadan bir vəhylə, bir hökmlə mənə pıçıldayır ki, sonuncu Kitabımız, sonuncu Peyğəmbərimiz bəlkə də o mənzərədən həm də mənim kimi düşünənləri yayındırmaq, uzaqlaşdırmaq üçün Tanrı tərəfindən göndərilib. Göndərilib ki, öz yerini, öz kimliyini biləsən, tanıyasan və orda dayanıb, orda durasan. Hətta tək olsan belə.\nBu günlər o təkliyin içərisindən çıxmaq şansı yarandı məndə. Savaşın içimdə yandırdığı ümid işığı o təkliyin buzunu əritməyə başladı. Və mən özüm də bilmədən yavaş-yavaş ətrafımda həmin o işığın təsiri ilə puçurlayan, göyərən, tumurcuqlayan ağacları görməyə başladım. Məhz bu anda dərk etdim ki, onlar mənim yanımda ağac olmağa gələnlərdi… onlar Şuşaya, Qarabağa getmək istəyənlərdi. Və mən onlara baxa-baxa nə vaxtsa yazdığım misraların içimə bir təpər verəcəyini də sanki anladım və qayıtdım o misralara. Çünki ehtiyac duydum.\nMən qırx dəvə yükünü\nÇəkirəm, çəkirəm hələ…\nƏkirəm, əkirəm hələ –\nCanın tüstüsü buludda\nÇökürəm, çökürəm hələ…\nGüvənib bir tək umuda-\nSökürəm, sökürəm hələ\nYarımçıq sözün ahına\nFikirəm, fikirəm hələ\nRuhumu şəhid ruhuna\nBükürəm, bükürəm hələ-\nBəli, təkliklə təkbaşına qalıb, həm də vətənin içində vətənsizliyi yaşamaq bəlkə də bizdən başqa heç kimə yazılan tale deyil. Bilmirəm, bunun səbəbi nədi? Bilmirəm, başqa bir kimlərsə var bizim kimi… Bilmirəm, ümumiyyətlə, bu niyə belədi? Amma bildiyim odur ki, təkliyin də, tənhalığın da damarında mütləq bir işıq, bir ümid olmalıdı. Əgər bu varsa, mütləq o təkliyin, o tək ağacın yanında kimsə əkilməyə, ağac olmağa gələcək. Ola bilməz ki, kimsə gəlməsin… Ola bilməz ki, kimsə o tək ağacı görməsin… Ola bilməz ki, kimsə o tək ağacı duymasın… Və bir də ola bilməz ki, dünyanın harasındasa tək ağaclar olmasın…


Qəbələdə üç ölkənin Müdafiə nazirlərinin görüşü keçirildi - YENİLƏNİB + FOTO| Realpress.az\nQəbələdə Azərbaycan, Türkiyə və Gürcüstan Müdafiə nazirlərinin üçtərəfli görüşü başa çatıb.\nRealpress.az xəbər verir ki, görüşdə Müdafiə nazirləri regionda cərəyan edən hərbi-siyasi vəziyyət, üçtərəfli formatda hərbi əməkdaşlığın inkişaf etdirilməsi, regional layihələrin təhlükəsizliyinin təmin olunması məsələlərini müzakirə ediblər.\nTərəflər, həmçinin üçtərəfli hərbi əməkdaşlıq sahəsində qarşılıqlı maraq doğuran digər aspektlər barədə ətraflı fikir mübadiləsi aparıblar.\nAzərbaycanın Müdafiə naziri general-polkovnik Zakir Həsənov əməkdaşlığln yüksək səviyyədə inkişaf etdiyini vurğulayıb.\nDaha sonra bildirilib ki, hərbi sahədə üç qonşu dövlətin birglə fəaliyyəti uğurla davam etdirilir, ildən-ilə fəaliyyət planında dəyişiklik olur və daha da genişləndirilir.\nHərbi əməkdaşlıqda birgə təlimlərin xüsusi rol oyandığı vurğulanıb.\nBelə ki, ötən il doqquz birgə hərbi təlimlər keçirilmişdisə, bu il 13 hərbi təlimin keçirilməsi nəzərdə tutulub.\nAzərbaycan, Türkiyə və Gürcüstan Müdafiə nazirlərinin üçtərəfli görüşü keçirilir.\nrealpress.az-ın bölgə müxbirinin xəbərinə görə, görüş Qəbələ şəhərində baş tutub.\nHər üç ölkənin naziri Qəbələ Şəhidlər Xiyabanını ziyarət edib.\nİlk olaraq Azərbaycan Müdafiə Nazirliyi və Türkiyənin Milli Müdafiə Nazirliyi, Azərbaycan və Gürcüstan Müdafiə nazirlikləri arasında, həmçinin, Gürcüstan və Türkiyə Müdafiə Nazirliyi arasında ikitərəfli görüşlər keçirib.\nGörüş çərçivəsində Azərbaycan və Gürcüstanın Müdafiə Nazirliyi arasında hərbi sahədə olan münasibətlər müzakirə olunub.\nBundan əlavə, hər iki nazirlik arasında 2019-cu il üçün ikitərəfli əməkdaşlıq planı imzalanıb.\nGörüş üçtərəfli formatda davam etdiriləcək.


Kuba Azərbaycanın ərazi bütövlüyünü dəstəkləyir\nSiyasət 5 Fevral 2008 18:02 (UTC+04:00)\nAzərbaycan, Bakı, 05 fevral / Trend , müxbir Q.Cəbiyev/ Rəsmi Havana Azərbaycanın ərazi bütövlüyünü dəstəkləyir. Trend in məlumatına görə, bunu Kubanın Azərbaycandakı müvəqqəti işlər vəkili Marselo Kaballero Torres hakim Yeni Azərbaycan Partiyasının (YAP) sədr müavini və icra katibi Əli Əhmədovla görüşündə bildirib.\nErmənistan Silahlı Qüvvələri 1988-1994-cü illər ərzində Azərbaycanın 20 faiz torpağını işğal edib. 1994-cü ildə sülh sazişi bağlanıb və Dağlıq Qarabağ probleminin həlli üçün ATƏT-in Minsk Qrupu yaradılıb.\nOnun sözlərinə görə, Kuba hökuməti Dağlıq Qarabağ münaqişəsinin Azərbaycanın ərazi bütövlüyü çərçivəsində həllinin tərəfdarıdır. Görüşdə səfir, həmçinin? deyib ki, Kuba Azərbaycanla iqtisadi sahədə əlaqələrin inkişafında maraqlıdır.\nYAP hakim partiyadır və 1993-cü ildən hakimiyyətdədir. Partiyanın sədri İlham Əliyev Azərbaycanın prezidentidir.


İslam humanizm və həmrəylik dinidir - scwra.gov.az\nİslam humanizm və həmrəylik dinidir\n12 Sentyabr 2017 17:29\nSentyabrın 12-də Astara şəhəri “Qum” məscidi dini icmasının həyata keçirdiyi “İslam humanizm və həmrəylik dinidir” layihəsi çərçivəsində Astara rayon Şiyəkəran kəndində maarifləndirici tədbir keçirilib.\nTədbirdə Dini Qurumlarla İş üzrə Dövlət Komitəsinin (DQİDK) Lənkəran bölgəsi üzrə şöbəsinin müdiri Qağayı Məmmədov, şöbənin əməkdaşları, Qafqaz Müsəlmanları İdarəsinin (QMİ) Astara rayonu üzrə səlahiyyətli nümayəndəsi, “Qum” məscidi dini icmasının sədri İlqar Həsənov, Astara Rayon İcra Hakimiyyəti başçısının Şiyəkəran kənd inzibati ərazi dairəsi üzrə nümayəndəsinin müavini Elşad Məcidov, bələdiyyə sədri Firuz Nəcəfov və ictimaiyyət nümayəndələri iştirak ediblər.\nTədbiri giriş sözü ilə açan DQİDK-nın Lənkəran bölgəsi üzrə şöbəsinin müdiri Qağayı Məmmədov çıxışında əsrlərboyu Azərbaycanda müxtəlif millətlərin və dinlərin nümayəndələrinin qarşılıqlı hörmət və ehtiram şəraitində birgə yaşadığını bildirib. Q.Məmmədov dini radikalizmə qarşı mübarizədə İslam həmrəyliyinin və milli-mənəvi dəyərlərin təbliğinin əhəmiyyətini vurğulayıb.\nQMİ-nin Astara rayonu üzrə səlahiyyətli nümayəndəsi, “Qum” məscidi dini icmasının sədri İlqar Həsənov çıxışında ölkəmizdə əmin-amanlıq, həmrəylik, dini və milli tolerantlığın hökm sürdüyünü qeyd edib.\nAstara Rayon İcra Hakimiyyəti başçısının Şiyəkəran kənd inzibati ərazi dairəsi üzrə nümayəndəsinin müavini Elşad Məcidov, bələdiyyə sədri Firuz Nəcəfov və başqaları çıxışlarında dövlət-din münasibətlərinin uğurlu inkişafından bəhs edib, keçirilən tədbirləri dövlətin bu sahəyə ayırdığı diqqət və qayğı kimi yüksək qiymətləndiriblər.


ABŞ ölkə vətəndaşlarına Avropa ölkələrinə səyahətlə bağlı xəbərdarlıq edib | TRT Azerbaycan\nABŞ ölkə vətəndaşlar...\nABŞ ölkə vətəndaşlarına Avropa ölkələrinə səyahətlə bağlı xəbərdarlıq edib\n17.11.2017 ~ 06.07.2020\nDövlət Departamentinin yazılı açıqlamasında bildirilib ki, ABŞ vətəndaşları Avropaya səyahət edən zaman tətil, festival və digər fəaliyyətlərində diqqətli olmalıdırlar. Bu turizm xəbərdarlığı 2018-ci il yanvarın 31-dək qüvvədə olacaq.\nQeyd olunub ki, bu xəbərdarlıq bayram günlərində, ondan əvvəl və sonra Avropa ölkələrində terror hücumlarının baş verə biləcəyi ehtimalı ilə əlaqədardır. DEAŞ və əl-Qaidə terror qruplaşmalarının son zamanlar Fransa, Rusiya, İsveç, İngiltərə, İspaniya və Finlandiyada törətdikləri terrorların oxşarının Avropada yenidən törədiləcəyi ehtimal edilir.\nEtiketlәr: #ABŞ Dövlət Departamenti , #əl-Qaidə , #partlayıcı maddə , #ibadətxana


“Akademik kommunikasiya” mövzusunda elmi seminar keçirilib\nBDU-nun Filologiya fakültəsində Azərbaycan dili və nitq mədəniyyəti kafedrasının təşəbbüsü ilə “Akademik kommunikasiya” mövzusunda elmi seminar keçirilib. Seminarda kafedranın professor-müəllim heyyəti və tələbələr iştirak ediblər.\nMövzu ilə bağlı Azərbaycan dili və nitq mədəniyyəti kafedrasının müəllimi Yeganə Qəhrəmanlı geniş məruzə ilə çıxış edib. Məruzəçi akademik kommunukasiya anlayışı, diskurs anlayışı,elmi diskurs, elmi üslub və onun altüslublar sistemi, akademik mətnlər və onun janrları, elmi mətnin strukturu, nüfuzlu elmi jurnallara məqalə hazırlamağın yolları, elmmetrik göstəricilər, elmi nitqin üslubi xüsusiyyətləri, elmi tədqiqatın empirik və nəzəri metodları haqqında məlumat verib.\nMəruzədə akademik kommunikasiya anlayışından bəhs edilərkən elmi kommunikasiya (Science communication) və elmdə kommunikasiya (Scientific communication) anlayışlarına münasibət bildirilməklə akademik kommunikasiyanın mahiyyəti, strukturu, xüsusiyyətləri, kateqoriyaları haqqında slaydlar təqdim olunub. Qeyd olunub ki, akademik kommunikasiya mürəkkəb informasiya mübadiləsi sistemi, elmi ictimaiyyətdə peşəkar ünsiyyət növlərinin məcmusu, elmin inkişafının əsas mexanizmlərindən biri, tədqiqatçıların qarşılıqlı fəaliyyətinin həyata keçirilməsi və əldə edilmiş nəticələrin tədqiqi üsulu ilə əlaqəlidir.\nNüfuzlu elmi jurnallara məqalə hazırlamağın yollarına toxunan məruzəçi məqalənin çap edilmə qaydaları, əhəmiyyətli, maraqlı və oxunaqlı yazılması üsulları, əlyazmanın tərtibatı (hazırlanması), jurnal seçimi, jurnalın parametrlərinin qiymətləndirilməsi, kvartil və jurnalın “İmpact factoru” (IF) anlayışları, elmi məqalələrdə sitat gətirmə kimi faydalı məlumatlar seminar iştirakçılarının nəzərinə çatdırıb.\nSeminarda iştirak edən tələbələrdən Zəhra Xuduzadə “Akademik kommunikasiyada klassik ritorika kateqoriyalarından istifadə”, Ülviyyə Quliyeva “Akademik kommunikasiyanın bir növü olan yazılı akademik kommunikasiya və onun növləri”, Ziyatxan Bayramov “Elmi üslubun leksik və qrammatik xüsusiyyətləri, elmi nəzəriyyənin elementləri” adlı mövzularla çıxış ediblər.\nSonda iştirakçıların sualları cavablandırılıb, məruzədə səsləndirilən tezislərin əhəmiyyəti yüksək qiymətləndirilib.


ADMİU-DA "TÜRKSOYLU XALQLARIN MUSİQİ MƏDƏNİYYƏTİNİN TƏDQİQİ PROBLEMLƏRİ" MÖVZUSUNDA XX BEYNƏLXALQ ELMİ-PRAKTİKİ KONFRANS KEÇİRİLİB\nADMİU-DA "TÜRKSOYLU XALQLARIN MUSİQİ MƏDƏNİYYƏTİNİN TƏDQİQİ PROBLEMLƏRİ" MÖVZUSUNDA XX BEYNƏLXALQ ELMİ-PRAKTİKİ KONFRANS KEÇİRİLİB\n27-28 aprel 2021-ci il tarixlərində Azərbaycan Dövlət Mədəniyyət və İncəsənət Universitetinin (ADMİU) təşkilatçılığı ilə "Türksoylu xalqların musiqi mədəniyyətinin tədqiqi problemləri" mövzusunda XX Beynəlxalq elmi-praktiki konfrans keçirilib. Konfransda müxtəlif dövlətlərdən araşdırmaçılar, tədqiqatçılar, doktorant, dissertant və magistrlar qatılıblar. Mövcud pandemiya şəraitini nəzərə alaraq konfrans onlayn rejimdə baş tutub.\nBeynəlxalq konfransın aprelin 27-də keçirilən plenar iclasında giriş nitqiylə çıxış edən ADMİU-nun rektoru, professor Ceyran Mahmudova bildirib ki, Türksoylu xalqların musiqi mədəniyyətinin tədqiqinə həsr olunmuş beynəlxalq elmi-praktiki konfrans artıq 20-ci ildir ki, keçirilir və gözəl bir ənənə halını alıb. Rektor bu konfransın da əvvəlki illərdəki kimi səmərəli və faydalı olacağına, tədqiqatçıların, musiqi araşdırmaçılarının yaradıcılığında önəmli rol oynayacağına və səslənən məruzələr, edilən təkliflər, aparılan müzakirələrlə Türksoylu xalqların musiqi mədəniyyətinə öz töhvəsini verəcəyinə inandığını qeyd edib. Daha sonra konfransa müxtəlif ölkələrdən qatılan ziyalıları təqdim edən C.Mahmudova bu il konfransa ABŞ, Rusiya, Ukrayna, Türkiyə, Qazaxıstan və başqa ölkələrdən tədqiqatçıların, alimlərin qoşulduğunu deyib, eləcə də bölmələr haqqında danışıb. Bildirib ki, konfrans üç bölmədə öz işini davam etdirəcək. Bu bölmələrdən biri Azərbaycan Respublikasının Prezidenti cənab İlham Əliyevin Sərəncamı əsasında 2021-ci ilin “Nizami İli” elan olunmasına töhvə olaraq dahi Azərbaycan şairi, mütəfəkkir, filosof Nizami Gəncəvi irsinə həsr olunub.\nMillət vəkili, Nizami Gəncəvi adına Milli Azərbaycan Ədəbiyyatı Muzeyinin direktoru, akademik Rafael Hüseynov “Nizami Gəncəvinin “Xəmsə”sində yaradıcılıq, cəmiyyət quruculuğu və mənəvi dəyərlər şəbəkəsi ilə bağlı modelləşdirmələr” mövzusundakı məruzəsində qeyd edib ki, əslində, hər il Nizami ilidir: “1981-ci ildə Ümummilli lider Heydər Əliyevin bilavasitə təşəbbüsü və iştirakı ilə Nizami Gəncəvinin 840 illik yubileyi keçirildi. Həmin yubileydə iştirak edən Türk dünyasının böyük yazıçısı Oljas Süleymenov Heydər Əliyevə demişdi ki, 840 böyük təntənəylə qeyd olunacaq yubiley deyil, niyə qeyd edirsiniz? Heydər Əliyev də cavab vermişdi ki, Nizami elə bir şəxsiyyətdir ki, onun yubileyi hər il qeyd olunmalıdır. Bəli, həqiqətən də elədir. Nizami ilə Azərbaycan daha böyük görünür. Nizami Gəncəvi Məhəmməd peyğəmbərdən sonra müsəlman Şərqindən çıxıb dünyada ən çox tanınan şəxsiyyətlərdən biridir. Ona başqa xalqlar da sahib çıxmaq istəyirlər. Bu, təbii haldır. Çünki onlar onun böyüklüyündən pay qazanmaq istəyirlər. Ancaq Nizami türk olduğunu, türk dilinə verdiyi böyük dəyəri elə öz əsərlərində qeyd eləmişdi. O, öz dövründə türk dilinə olan laqeyd, biganə münasibətdən narazılığını elə əsərlərindəcə dilə gətirirdi. Çox yaxşı haldır ki, bu cür böyük beynəlxalq konfransın bir bölməsi də məhz Nizami Gəncəvi yaradıcılığına həsr olunub”.\nADMİU-nun professoru Aydın Talıbzadə ““Yeddi gözəl” səma çövkəni və saray dastanı kimi”, professor Kamilə Dadaş-zadə “Musiqişünas Əminə Eldarovanın elmi irsi kross-mədəni tədqiqatların obyekti kimi”, ADMİU-nun prorektoru, professor Gülşən Əliyeva-Kəngəli “Nizaminin əsərlərində kodlaşmış yaddaş və kainatı dərk etməyin vasitəsi”, Ukraynadan Kiyev Dövlət Mədəniyyət və İncəsənət Universitetinin professoru Nadejda Broyako “Ukrayna xalq aləti kobzada türk izi” adlı məruzələrində önəmli mətləblərə toxunublar.\nMəruzəsindən öncə Türksoylu xalqların musiqi mədəniyyətinin tədqiqi problemləri" mövzusunda XX Beynəlxalq elmi-praktiki konfransın tarixindən və əhəmiyyətindən söz açan ADMİU-nun prorektoru, professor Gülşən Əliyeva-Kəngərli qeyd edib ki, artıq 20 ildir bu ənənə layiqli şəkildə davam etdirilir və konfrans öz işini hər il bir az daha inkişaf etdirir. Bu il konfransa doktorant, araşdırmaçılarla bərabər müxtəlif ölkələrdən magistrların da qatıldığını bildirən prorektor qeyd edib ki, pandemiya şəraitində konfransların nisbətən azlığı və tədqiqatçıların, xüsusən magistrların çıxış edə bilmələri üçün platforma imkanının məhdudluğu var. Buna görə də onlara əlavə imkanlar yarada bilmək üçün konfrans təşkilatçıları magistrların da qatılmasını məqsədəuyğun hesab ediblər. Prorektor qeyd edib ki, konfransa müxtəlif ölkələrdən yüzdən çox məruzə qəbul olunub. Hər bir məruzə mütəxəssislər tərəfindən diqqətlə oxunub və bəzi problemli məqalələr müəlliflərinə geri qaytarılıb. Konfransda yer alan bütün məruzələr böyük həssaslıq və peşəkarlıqla seçilib. Yaxın günlərdə konfrans materialları çap olunacaq.\nTürkiyədən konfransa qoşulan Kahramanmaraş Sütcü İmam Universitetinin İncəsənət fakültəsinin dekanı, professor Mehmet Özkarcı plenar iclasda çıxış edərkən Türksoylu xalqların qədim mədəniyyətindən, musiqisindən söz açıb, günümüzdə bu mədəniyyətin və musiqinin öyrənilməsinin, təbliğinin əhəmiyyətini vurğulayıb. ADMİU ilə təmsil etdiyi universitetin və fakültənin sıx əlaqələrinin olduğunu vurğulayan M.Özkarcı gələcəkdə də bu əlaqələrin inkişaf edəcəyinə inandığını vurğulayıb.\nSonra bölmə iclasları başlayıb. Konfrans üç bölmədə fəaliyyətini davam etdirib. “Müasir elmi paradiqma kontekstində türksoylu xalqların bədii mədəniyyətinin tədqiqi problemləri”, “Əminə Eldarova – 100. Türksoylu xalqların epik mədəniyyəti bədii fenomen kimi” bölmələrində sənətşünaslıq üzrə fəlsəfə doktoru, professor Kamilə Dadaş-zadənin, “Nizami Gəncəvi – 880. Nizami irsi fənlərarası elmi istiqamətlərin tədqiqat obyekti kimi” bölməsində filologiya elmləri doktoru, professor Gülşən Əliyeva-Kəngərlinin moderatorluğu ilə məruzələr dinlənilib, məruzəçilər iştirakçıların suallarını cavablandırıblar. Məruzəçilərin çıxışları qənaətbəxş hesab edilib.


Azərbaycanla oyundan öncə Xorvatiyanın 8 futbolçusu virusa yoluxub - həkimdən açıqlama Sportal.az - Ölkə və dünya futbolu ilə bağlı xəbərlər\nAzərbaycanla oyundan öncə Xorvatiyanın 8 futbolçusu virusa yoluxub - həkimdən açıqlama\nAÇ-2020-nin seçmə mərhələsində Bakıda Azərbaycanla 1:1 hesablı heç-heçə edən Xorvatiya yığmasının 8 futbolçusunun oyundan öncə virusa yoluxduğu aşkarlanıb.\nSportal.az 24sata.hr saytına istinadən xəbər verir ki, bu barədə Xorvatiya milli komandasının həkimi Zoran Bahtiyareviç açıqlama verib. Həkim komandanın istənilən kimi çıxış etməməsinin səbəbini virusla əlaqələndirib:\nBu virus bədənə ciddi təsir edir və gücü tamamilə azaldır. Biz futbolçulara maksimum kömək etməyə çalışdıq. Hətta matçdan əvvəl baş hakimə dedim ki, qarşılaşma zamanı oyunçulardan hansısa ayaqyoluna gedə bilər.\nƏvvəlcədən xəbərdarlıq etdim ki, buna təəccüblənməsin və belə hal baş versə, futbolçunu cəzalandırmasın. Amma buna ehtiyac duyulmadı.\nVirus futbolçulardan birinə düşüb və ondan digərlərinə keçib. Bunun Bakıdakı yeməklərlə heç bir əlaqəsi yox idi. Çünki bizim öz aşpazımız var və əla bir oteldə qalırdıq. Sadəcə, bu problemi biləndə oyuna çox az vaxt qalımışdı. Təəsüf ki, araşdırmaq üçün gec idi".\nTarix: 11 Sentyabr [12:25]\nElxan Məmmədov Rayan Giqqzlə görüşdü - FOTOLAR\nAÇ-2020-nin Bakıdakı oyunlarına neçə bilet satılıb?\nAÇ-2020: biletlər üçün lotereya mərhələsinin cavabları açıqlandı\nTürkiyəli nazir: “Azərbaycanın dəstəyilə millimiz zəfər qazanacaq”\nUelsli azarkeşlər Bakıya gəlmək üçün çarter reysləri bron ediblər\nUels nümayəndə heyəti Azərbaycanda\nDÇ-2022-nin seçmə mərhələ oyunlarında VAR sistemi tətbiq ediləcək\nTFF-nin prezidenti: "Bakıda bizi dəstəkləyən azarkeşlər çox olacaq"


Robert Prosinecki 'Roma' – 'Barselona' matci haqqinda danisib - Azadliq Xeber\nRobert Prosinecki 'Roma' – 'Barselona' matci haqqinda danisib\nRobert Prosineçki 'Roma' - 'Barselona' matçı haqqında danışıb\n11 Aprel, 2018 18:45 xeber – Bosniya və Herseqovina milli komandasının baş məşqçisi Robert Prosineçki İtaliyanın “Roma” və İspaniyanın “Barselona” komandaları arasında keçirilmiş Çempionlar Liqasının 1/4 final mərhələsinin cavab matçı haqqında fikirlərini bölüşüb.”Report”un məlumatına görə, “Anadolu” agentliyinə açıqlama verən xorvatiyalı mütəxəssis “Roma”nın qələbəsini sensasiya adlandırıb. 49 yaşlı mütəxəssis daha sonra Edin Cekonun çıxışını dəyərləndirib: “Ceko səfər matçında qol vurmaqla öz keyfiyyətini göstərdi. Amma o, Romadakı oyunda da yaxşı çıxış etdi. Edin Çempionlar Liqasında ən yaxşı matçını oynadı. Rəqibin müdafiəçiləri Pike və Umtiti ona qarşı aciz idilər”.Prosineçki Çempionlar Liqasının 1/4 final mərhələsinin digər cavab oyunları barədə də danışıb. O, bugünkü qarşılaşmalarda sensasiya ehtimalının az olduğunu söyləyib: “Real Madrid” belə qarşılaşmaların necə oynanıldığını bilir. Mənim favoritim “kral klubu”dur. “Bavariya” – “Sevilya” matçı da ağır oyunlardan olacaq”. Qeyd edək ki, Robert Prosineçki 2014 – 2017-ci illərdə Azərbaycan milli komandasının baş məşqçisi olub.


Qan qrupunu söylə xarakterini deyim » Qadınla.Com - Qadınlar Birİncidir!\nŞərhlər: Baxılıb: 3762\n1-ci qan qrupu olan insanlar daxilən güclü, iddialı, mübariz olurlar. Onlar yeniliyə can atmaqları, təşəbbüskarlığı, lider olmaq istəkləri ilə fərqlənirlər. 1-ci qrup qan daşıyıcıları güclü xarakterə malik olmaqla yanaşı, öz maraqlarını həyata keçirmək üçün bütün enerjilərini sərf etməyə hazırdırlar. Məğlubiyyətlə barışmayan bu kəslər üzdə sakit görünsələr də, daxilən çılğın olurlar, ən kiçik haqlı tənqidi belə qəbul edə bilmirlər. Bu qrupa aid olan kişilər sevgilərində də iddialıdırlar. Onlar üçün ən maraqlı qadınlar o kəslərdir ki, həmin xanımlar ətrafdakılar üçün əlçatmaz sayılır. Tez ünsiyyət qurmaq bacarıqları olduqlarından tez də istədiklərinə nail ola bilirlər. Bu qrupa aid olan qadınlar isə cəlbedici və mehriban olmaları ilə yanaşı, olduqca qısqancdırlar\n2-ci qan qrupu olan insanlar olduqca ünsiyyətcil, istənilən şəraitə tez uyğunlaşmağı bacaranlardır. Sakitliyi sevən bu qrup insanlar ümumi işin xətrinə tez razılığa gəlirlər. Hər hansı bir xoşagəlməz hadisədən yaranan incikliyi üzdə göstərməsələr də, onu daxilən ağır qəbul edirlər. Bütün daxili hisslərini gizlədərək yalnız təbbəssüm ifadə etmək istəyən 2-ci qrup qan daşıyıcıları stressə və depressiyaya yaxın olanlardır. Onlar həmçinin ədalətli olmağa, düzgün yaşamağa üstünlük verirlər. Bu qrupdan olan kişilər utancaqlıqları ilə fərqlənirlər. Onlar öz məhəbbətlərini adətən baxışları ilə ifadə edirlər. Özlərindən yaşca böyük qadınlara üstünlük verirlər. O cümlədən bu qrupun xanımları da utancaq olurlar. Onlar ailəcanlı, öz həyat yoldaşlarına sadiq və mehribanlıqları ilə fərqlənirlər.\n3-cü qan qrupu olan insanlar açıq və nikbindirlər. Daha çox macəraları sevən bu insanların əllərinə həyat tərzini dəyişmək imkanı düşəndə bu şansı əldən vermirlər. Sağlamlıqlarına xüsusi diqqət yetirən bu qrup insanlar iş nə qədər vacib olsa da, istirahətlərinə vaxt ayırmağı bacarırlar. Onlar hisslərini gizlətmirlər, bütün məsələləri açıq müstəvi üzərində həll etməyi daha məqbul sayırlar. 3-cü qrup qan daşıyıcıları həssasdırlar, onlar mənasız məşğuliyyətlərdənsə insanlara kömək etməyi, sevinc və dərdlərinə şərik olmağı özlərinə mənəvi borc sayırlar. Bu qrupa aid olan kişilər qadınlara çox meylli olurlar. Onlar xanımları dilə tutmağı, ürəklərinə girməyi ustalıqla bacarırlar. Bu qrupun qadınlarında isə özünəgüvənlik daha çox özünü büruzə verir. Onlar kişilərin sədaqətinə və etibarına çox da inanmırlar.


“Kütləvi qətl törədən birisinə “psixi xəstə” diaqnozu qoymaq çox asan seçimdir” » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n“Kütləvi qətl törədən birisinə “psixi xəstə” diaqnozu qoymaq çox asan seçimdir”\nDate: 05 Oktyabr 2017, 11:00, Oxunma sayı: 804\nEkspertlər Las Veqasda törədilən qətliamın ciddi səbəbləri olduğu qənaətindədirlər\nBir neçə gün bundan öncə ABŞ-ın Las Veqas şəhərində dinc insanların ölümü ilə nəticələnən daha bir qətliam baş verib. "Mandalay Bay” otelində qalan 64 yaşlı multimilyonçu Stiven Peddok 32-ci mərtəbədəki otağından yaxınlıqdakı "Route 91 Harvest” musiqi festivalının qonaqlarına atəş açıb. Avtomat silahla 59 dinc sakini qətlə yetirən, 527 nəfəri yaralayan qatil sonda özü də intihar edib. Hadisədən sonra S.Peddokun otağından videogörüntülər yayan ABC telekanalı qatilin optik nişangah quraşdırılmış avtomat silahını və sair əşyalarını nümayiş etdirib. Axtarışlar zamanı qatilin oteldəki otağından 23, mənzilindən 19 ədəd silah aşkarlanıb. Cinayətin motivləri məlum olmasa da, video poker qumar oyununun alüdəçisi kimi tanınan S.Peddokun psixi problemlərinin olması barədə məlumatlar bəzi Qərb medialarında yer almaqdadır. Bu hadisədən əvvəl də Amerikada, eləcə də bir sıra Avropa ölkələrində baş verən oxşar qətllər zamanı da medianın qatilləri psixi xəstə kimi qələmə verməsi diqqət çəkicidir. Sanki, media məqsədli şəkildə ictimai rəyi əsas hədəfdən yayındırır. Lakin eyni cinayət əməli hansısa miqrant, xüsusən də müsəlman bir şəxs tərəfindən törədilən zaman Qərb mediası bunu şişirdir, terrorla, İslamla əlaqələndirir, baş verən hadisəyə müxtəlif siyasi çalarlar qatır.\nMövzu ilə bağlı fikirlərini "Kaspi”yə bölüşən Bütöv Azərbaycan Xalq Cəbhəsi Partiyasının (BAXCP) sədr müavini Elçin Mirzəbəylibildirib ki, kütləvi qətl törədən birisinə "psixi xəstə” diaqnozu qoymaq çox asan seçimdir. Onun fikrincə, belə addım atan hansısa dövlətin xüsusi-xidmət orqanı məsuliyyətdən yayınmağa çalışır. Siyasətçi deyib ki, əsl reallıqda Amerikada baş verən son hadisənin səbəbi tamam başqadır: "Las Veqasda yaşanan olayla əlaqədar BAXCP sədri, millət vəkili Qüdrət Həsənquliyev ictimaiyyətə geniş açıqlama verib. Konkret faktlara istinad edilməklə bildirib ki, bu faciə hansısa bir psixopatın törətdiyi qətliam deyil. Millət vəkili Las Veqasda baş verən qətliamın qurbanlarının əslində siyasi korrupsiyanın qurbanı olduğunu vurğulayıb. Uzun illərdir ABŞ-da silah satışına məhdudiyyətlər qoyulması ilə bağlı müzakirələr gedir. ABŞ-da hər bir sadə vətəndaş silah satışına dövlətin ciddi nəzarəti etməsini istəyir. Buna rəğmən, silah satışına məhdudiyyətlərin qoyulması ilə bağlı qanunun qəbulu mümkün olmur. Hətta Barak Obama da prezidentliyinin 8 ili ərzində nə qədər cəhd etsə belə, buna nail ola bilmədi. Silah satışında mövcud olan xaosun qarşısının alınmamasına əsas səbəb 1871-ci ildə Amerikada yaradılan və hazırda 5 milyona yaxın üzvü olan Milli Tüfəng Assosiasiyası (National Rifle Association - NRA) rəhbərliyinin Respublikaçılar Partiyasının təmsilçilərindən təşkil olunmasıdır. Bu assosiasiyanın üzvü olan şəxslərin böyük bir qismi konqresmenlərdir. Sözügedən qurum tərəfindən onlara həm maliyyə yardımları edilir, həm də rüşvət və korrupsiya faktlarına yol verilir. Elə Donald Trampın ABŞ prezidenti seçilməsində də bu assosiasiyanın müstəsna xidmətləri olub. Məhz bu kimi səbəblərdən Amerika vətəndaşlarının silah satışının dövlət nəzarəti altına keçməsi, silah satışının məhdudlaşdırılması barədə qanun layihəsinin hazırlanması, qəbulu barədə istəkləri reallaşmır. Milli Tüfəng Assosiasiyası və bu assosiasiyanın korrupsiya yolu ilə ələ aldığı konqresmenlər buna imkan vermirlər. Beləliklə də dünyaya korrupsiya dərsi keçməyə iddialı olan bir dövlət vətəndaşlarının kütləvi qətlinə gətirib çıxaran bir prosesə son qoymur. Bu da mahiyyət etibarilə demokratiya, insan hüquq və azadlıqlarına riayət olunmadığını aşkar edir, sözügedən dövlət təmsilçilərinin başqa ölkələrdə bu mövzuda danışmağa mənəvi haqqının olmadığını sübutlayır”.\nYurddaş Partiyasının (YP) sədri Mais Səfərlibildirib ki, dünyada baş verən proseslər, xüsusən də savaşlar hamı tərəfindən qəbul edilən beynəlxalq normalara, qanun-qaydalara riayət edilməməsindən qaynaqlanır. Onun sözlərinə görə, bir çox hallarda konkret hadisəyə ikili standartlardan yanaşmaq da neqativ nəticələrə səbəb olur: "Həm Las Veqasda, həm də İspaniyanın Kataloniya bölgəsində baş verən hadisələr zamanı insanlara qarşı törədilən əməllər insan hüquq və azadlıqlarının kobud surətdə pozulmasıdır. Birinci halda hadisənin törədilməsinə səbəblərdən biri silah satışına qadağanın vaxtında tətbiq edilməməsi, bunun dövlət nəzarətinə keçməməsidir ki, son nəticədə həmin silah-sursat dinc vətəndaşlara qarşı yönəlir, onların ən böyük hüququ sayılan yaşamaq hüququna son qoyulur. Təsəvvür edin, əgər Azərbaycanda hansısa müxalifyönümlü bir şəxs cinayət əməli törədirsə və buna görə qanun çərçivəsində məsuliyyətə cəlb olunursa, dərhal bəzi Qərb dövlətləri, beynəlxalq təşkilatlar onu siyasi məhbus adlandırır, verilən cəzanı insan hüquq və azadlıqlarının tapdanması kimi qələmə verirlər. Ancaq özlərində bu proses baş verdikdə, buna fərqli yanaşırlar. Bu da bir daha sübut edir ki, aparıcı dövlətlər, böyük güclər yalnız öz maraqlarına xidmət edirlər. Böyük dövlətlər beynəlxalq hüququ öz maraqları üçün alətə çevirirlər. Bu gün dünyada baş verən bir çox hadisələr, xüsusən də münaqişələr, müharibələr, separatizm və terrorizmlər məhz bundan qaynaqlanır”.\nPolitoloq Mübariz Əhmədoğlu hesab edir ki, dünyadakı bir çox problemlərin səbəbi nə Azərbaycanda, nə də digər kiçik dövlətlərdədir. Onun fikrincə, dünyanın qarşılaşdığı problemlərin günahını elə dünyaya rəhbərlik edən dövlətlərdə axtarmaq gərəkdir: "Demokratik dəyərləri əsas silaha çevirən Qərb dövlətlərinin hadisələrə ikili standartlar çərçivəsində yanaşması müasir dünyanı indiki vəziyyətə salıb. Separatizm, terrorizm, aclıq geniş vüsət alıb, iqtisadi inkişaf geriləyib, ən xırda hadisə geosiyasi problemə çevrilib. Bunlar ona görə baş verir ki, bu gün dünyanı idarə edənlər yerində olmayan, səriştəsiz insanlardır. Bəzi Avropa ölkələrini çıxmaq şərti ilə, digərlərində son 10-15 il ərzində bir nəfər də olsa normal adam siyasi hakimiyyətə gəlməyib. Hakimiyyətə gələnlərin ya şəxsi problemi olub, ya da hakimiyyətdən gedənlər rüşvət və korrupsiya ilə əlaqələndirilib. İkili standartlar, İslam dininə qeyri-ordinal yanaşma və sair xoşagəlməz hadisələr dünyanın başında duran dövlətlərin düzgün olmayan idarəçiliyi ilə əlaqədardır”.\nPolitoloq M.Əhmədoğlu bildirib ki, hazırda qlobal miqyasda ən düzgün və güclü siyasət aparan, sabitliklə təhlükəsizliyin ortaq məxrəcini tapan, kompromis xətti tutan, milli-dövlətçilik maraqlarını qoruyan ölkələrdən biri Azərbaycandır. Onun qənaətincə, bu mənada hətta Qərb ölkələrinin də Azərbaycandan öyrənəcəyi çox şey var: "Misal üçün, Kataloniyada nümayişçilərə qarşı polis ən sərt tədbirlər gördü. Halbuki, demokratiya, insan hüquq və azadlıqları kimi dəyərlər qanunsuzluğun qarşısını yalnız qanuni yolla almağı çıxış yolu kimi təlqin edir. Söhbət ərazi bütövlüyünün qorunmasından, bunun üçün hətta ən sərt tədbirlərə əl atmağa haqq qazandırmaqdan gedirsə, nə üçün Qərb dövlətləri Azərbaycanın ərazi bütövlüyünə eyni münasibəti nümayiş etdirmir, işğalçını öz adı ilə çağırmır, Ermənistana hər hansı təzyiq etmir? Gürcüstanın, Ukraynanın, Moldovanın ərazi bütövlüyünə xüsusilə həssas yanaşan, oradakı separatçılara ən sərt qadağalar, sanksiyalar tətbiq edən Qərb dövlətləri niyə eyni münasibəti Dağlıq Qarabağdakı separatçılara, terrorçulara, qondarma rejimə sərgiləmir?”


// Fransa yeni tank mərmisinin sınağını keçirdi - Video // Britaniya Gürcüstana 5 milyon ayırır // Gürcüstan və Fransa regional təhlükəsizliyi müzakirə edib // NATO Finlandiya və İsveçi rəsmi olaraq Alyansa dəvət edib // Tesla Media haqqında açıqlama verildi // Madriddə NATO-nun sammiti başlayıb // Azərbaycanın Gürcüstana investisiya qoyuluşu açıqlanıb // Rusiyaya məxsus təyyarə Qazaxıstanda saxlanılıb // Azərbaycan vətəndaşı Batumidə bina uçqununa görə iş icraçısını günahlandırıb // Üç mindən çox insanın qətlində iştirak edən qocaya hökm oxundu\nGürcüstanda ilk elektrikli avtomobilin istehsalı təxirə salınıb\n05 Oktyabr 2020 - 10:27\n"Gürcüstanda ilk elektrikli avtomobilin Kutaisidə bu ilin avqust ayında istehsalına başlaması lazım idi, lakin Covid-19 pandemiyası səbəbiylə tarix qeyri-müəyyən müddətə təxirə salındı". Xeber.ge InterPress-ə istinadən xəbər verir ki, bu barədə "Aygrup"un İdarə Heyətinin sədri məlumat verib.\n“Çində dekabr ayında başlayan Covid-19 səbəbiylə dünyada inkişaf edən proseslər açıq şəkildə planlarımızı pozdu. Ən vacib problem xüsusilə maddi-texniki gecikmələr, 2019-cu ilin payızında əldə edilmiş istehsal xəttinin və texnoloji güclərin Çindən vaxtında çatdırılmaması idi.\nTərəfdaşımız, Çin avtomobil sənayesinin nəhəngi Çanqan, fevral ayının ikinci yarısında yalnız avtomatik hissələrin istehsal proseslərini yeniləməyə başladı. Zavodun iş prosesinə nə zaman qayıdacağını hələ bilmirik. Bu gün artıq tam təchiz olunmuş texnoloji imkanların Gürcüstana iyulun əvvəlində gətirildiyini deyə bilərik.\nİkincisi, eyni zamanda ən vacib problem kadr ezamiyyəti ilə bağlıdır. Çindən zavodun inşası və istehsal xətlərinin quraşdırılması ilə məşğul olacaq mühəndislər qrupunun gəlməyini gözləyirdik həm də gürcü mütəxəssislər qrupunu təlim üçün Çinə göndərməli idik. Mövcud vəziyyətə görə bu 2019-cu ilin sonlarından dayandırılıb.\nEpidemioloji vəziyyətin yaxşılaşacağını gözləyirik. Ümid edirik ki, mövcud vəziyyət yaxın gələcəkdə sabitləşəcək və bu da prosesi davam etdirməyimizə imkan verəcək. Lakin bu icmaldan vəd edilmiş tarixlərin hələ də yenidən nəzərdən keçiriləcəyini düşünə bilərik. Bu gün Gürcüstanda vəd edilən istehsala başlamaq üçün resurs və enerjimizi əsirgəməyəcəyimizi söyləyə bilərik və tezliklə Gürcüstan elektrikli avtomobil istehsal edəcək ", - "Aygrup"un İdarə Heyətindən bildirilib.\nMəlumat üçün bildirək ki, plana əsasən, Gürcüstanda ilk dəfə elektrikli avtomobilin istehsalına 2020-ci ilin avqust ayında başlanmalı idi. Zavod hər il 40 000 elektrikli avtomobil istehsal etməli idi. Bunun 3/1-i daxili bazarda satışa çıxarılmalı, qalan hissəsi isə AB ölkələri də daxil olmaqla ixrac edilməli idi.


Nur-az.com - 17 fevralda gözlənilən hava şəraiti\n17 fevralda gözlənilən hava şəraiti\nFevralın 17-də buludlu hava şəraitinin üstünlük təşkil edəcəyi, axşam bəzi yerlərdə yağış yağacağı gözlənilir.\nArabir güclənən cənub-qərb küləyinin günün ikinci yarısında şimal-qərb küləyi ilə əvəz olunacağı axşam arabir güclənəcəyi ehtimal olunur. Havanın temperaturu gecə 3-5, günün birinci yarısında 8-12 dərəcə isti, axşam 3 dərəcəyədək isti olacaq. Atmosfer təzyiqi normadan yüksək 767 mm civə sütunu, nisbi rütubət gecə 80-90, gündüz 60-65 faiz təşkil edəcək.\nFevralın 17-də hava şəraitinin əsasən yağmursuz keçəcəyi, gündüz qərb rayonlarından başlayaraq yağıntılı olacağı, dağlıq və dağətəyi rayonlarda sulu qar, qar yağacağı gözlənilir. Gecə və səhər bəzi yerlərdə duman, çiskin olacaq. Gündüz qərb küləyi əsəcək, axşam ayrı-ayrı yerlərdə arabir güclənəcək.\nHavanın temperaturunun gecə 0-5, gündüz 9-14 dərəcə isti, dağlarda gecə 0-5, yüksək dağlıq ərazilərdə 13-18 dərəcə şaxta, gündüz 2-7 dərəcə isti olacağı gözlənilir.\nFevralın 17-si günün ikinci yarısından 18-i günün ikinci yarısınadək Abşeron yarımadasında güclü xəzri küləyinin əsməsi və ötən günlə müqayisədə temperaturun xeyli aşağı enməsi meteohəssas insanlar üçün əlverişsizdir.


UNESCO-nun Azərbaycan Komitəsinin növbəti iclası keçirilib\n24 Fevral 17:39 | 1 009\nUNESCO-nun “İnformasiya hamı üçün” Proqramının (İFAP) Azərbaycan Komitəsinin növbəti iclası keçirilib. SİA-nın məlumatına görə, iclasda Milli Komitədə təmsil olunan dövlət qurumlarının nümayəndələri iştirak edib.\nİFAP-ın Azərbaycan Komitəsinin sədri, Nəqliyyat, Rabitə və Yüksək Texnologiyalar Nazirliyinin İnnovasiyalar (NRYTN) və rəqəmli inkişaf şöbəsinin müdiri Rəşad Əzizov çıxış edərək proqramın ölkəmizin xaricdə tanıdılması və təbliği baxımından əhəmiyyətini vurğulanıb. Proqramın məqsədləri və prioritet sahələri barədə məlumat verərək bildirib ki, “İnformasiya hamı üçün” UNESCO tərəfindən 2001-ci ildə yaradılan unikal hökumətlərarası proqramdır. Əsas məqsədi təşkilata üzv ölkələrin milli informasiya siyasətinin formalaşması, bilik sahəsi üzrə strategiyanın hazırlanması və həyata keçirilməsinə dəstək verilməsi, həmçinin informasiya və biliklərin əldə edilməsi sahəsində fəaliyyət planlarının hazırlanması, beynəlxalq siyasi diskussiyalar və əməkdaşlıq üçün platformanın yaradılmasıdır.\nSektor müdiri Mədəniyyət Nazirliyinin sifarişi və “AdZone” şirkətinin texniki dəstəyi ilə yaradılan “Muzey əşyalarının daimi mühafizə portalı” haqqında da söz açıb. Dedi ki, hazırda respublikada fəaliyyət göstərən şəhər (rayon) Heydər Əliyev mərkəzləri, aparıcı muzeylər, ev və xatirə muzeyləri, şəhər (rayon) tarix-diyarşünaslıq muzeyləri tərəfindən muzey fondlarında qorunub saxlanılan eksponatlar həmin portala daxil edilir. Azərbaycan Dövlət Film Fondunda saxlanan 35 mm kinolent formatında çəkilmiş milli filmlərin rəqəmsal formata çevrilməsi işi də davam etdirilir.\nSektor müdiri həmçinin deyib ki, yerli xalqların və milli azlıqların adət-ənənələrinin qorunması və təbliği diqqət mərkəzindədir. Bu məqsədlə Mədəniyyət Nazirliyi tərəfindən www.ismayilliculture.az, www.shekiculture.az saytları yaradılıb. Həmin saytlara qlobal informasiya məkanında Azərbaycanla bağlı, o cümlədən ölkəmizdə yaşayan azsaylı xalqların mədəni irsi, mədəniyyət müəssisələri barədə məlumatlar daxil edilib.\nSonra AMEA Məhəmməd Füzuli adına Əlyazmalar İnstitutunun direktoru, akademik Teymur Kərimli əlyazmaların rəqəmsallaşdırılması ilə bağlı hesabat təqdim edib. “İKT LAB” Tətbiq və Tədris Mərkəzinin rəhbəri Rauf Cabbarov “Digital Girls” milli təlim proqramı haqqında məlumat verib. Bildirib ki, ölkəmizdə qadınların İKT sahəsinə cəlb edilməsi və müasir texnologiyalar sahəsində rolunun artırılmasına xüsusi diqqət yetirilir. Bu işlərin davamı olaraq “İKT LAB” mərkəzinin təşkilatçılığı ilə “Rəqəmli qızlar (“Digital Girls”) - milli təlim proqramı” adlı sosial layihəyə start verilib. Layihə çərçivəsində Bakı şəhərinin bir sıra məktəblərində təqdimat tədbirləri keçirilib və mindən çox iştirakçı qatılıb. Onlara layihənin məqsədi izah edilib və İKT sahəsində uğurlu karyera qurmaq imkanları barədə məlumat verilib.


İsrail fələstinliləri Qüdsdən qovmaq üçün qanun çıxardı\nİsrail fələstinliləri Qüdsdən qovmaq üçün qanun çıxardı\nİsrail məclisi (Knesset) Daxili İşlər Nazirliyinə yeni səlahiyyət verib. Qəbul edilmiş qanunda bildirilir ki, "terror təşkilatları" kimi qiymətləndirilən qruplarla əlaqəsi olduğu sübut edilən Qüdslü fələstinlilərin qeydiyyatı ləğv ediləcək və onlar bölgədən çıxarılacaq.\nFaktXəbər-in məlumatına görə, Knessetə çıxarılan qanun layihəsi üçüncü dəfə səsverməyə çıxarılaraq təsdiqlənib.\nİsrail rejiminin dəstəyi ilə Likud Partiyasından olan millət vəkili Əmir Ohana tərəfindən Knessetə təqdim olunan qanun layihəsinə dair səsvermədə 48 deputatın lehinə, 18 deputatın əleyhinə, 6 millət vəkilinin də bitərəf qaldığı bildirilir.\nİsrail rejiminin Daxili İşlər Nazirliyi Fələstindəki 2006-cı il seçkilərini Həmasın qazanmasından sonra Qüdsdən millət vəkili olaraq Fələstin Parlamentinə seçilən Məhəmməd Əbu Teiri, Əhməd Attunu və Məhəmməd Tutah ilə keçmiş Qüds naziri Xalid Əbu Arafehi şəxsiyyət vəsiqələrini ləğv etməklə təhdid etmişdi.\nQeyd edək ki, ötən il 107 fələstinlinin Qüdsdə yaşayış hüququ əlindən alınıb. İsrailin Qüdsü işğal etdiyi 1967-ci ildən bəri şəhərdə yaşamaq hüquqları əlindən alınan fələstinlilərin sayı isə 14 min 309 nəfərə çatıb.\nİsrail işğal altında saxladığı Şərqi Qüdsdə yaşayan fələstinlilərin yaşamaq hüquqlarını müxtəlif bəhanələrlə ləğv edərək onları İordan çayının qərb sahilinə köçməyə məcbur edir.\nİşğal altındakı Şərqi Qüdsdə yaşayan fələstinlilər şəhərdəki ümumi əhalinin 1/3-ni təşkil edir.\nMəqalədə : İsrail Qüds


Tanınmış baş məşqçi Azərbaycan millisinə rəhbərlik etmək variantını şərh edib | Report.az\nTanınmış baş məşqçi Azərbaycan millisinə rəhbərlik etmək variantını şərh edib Bakı. 21 yanvar. REPORT.AZ/ Futbol üzrə Qazaxıstan yığmasının baş məşqçi postundan ayrılan Stanimir Stoylov Azərbaycan millisinə rəhbərlik etmək variantını şərh edib.\n21 Yanvar , 2019 16:10\nBakı. 21 yanvar. REPORT.AZ/ Futbol üzrə Qazaxıstan yığmasının baş məşqçi postundan ayrılan Stanimir Stoylov Azərbaycan millisinə rəhbərlik etmək variantını şərh edib.\n“Report” xəbər verir ki, 52 yaşlı bolqarıstanlı mütəxəssis vesti.kz saytına geniş müsahibəsində hazırda bunun mümkün olmadığını bildirib. Onun sözlərinə görə, ciddi bir təklifi yoxdur: “Müxtəlif variantlar haqqında çox oxumuşam. Düzünü deyim ki, Qazaxıstanda işləyə biləcəyim az variant var. Məşqçi peşəkarlığını göstərib, öz töhfəni verə biləcəyin iki lider klub var. İndiki durumda qalanları ciddi deyil. İnsanlar əmək haqlarını müzakirə etməyi sevir. Amma mənim üçün bu, ilk yerdə deyil. Bəli, işimə görə yaxşı pul alıram. “Ordobası” heç vaxt planlarıma daxil olmayıb. Hazırkı mərhələdə isə bu da Azərbaycan yığması variantı kimidir. Amma heç kim 5 – 10 il sonra harada olacağını bilmir”.\nStoylov vətəni Bolqarıstanda azarkeşlər tərəfindən sevildiyini, lakin sabiq klubu “Levski”nin onun dönüşünə hazır olmadığını vurğulayıb.\nQeyd edək ki, Qazaxıstan millisi çexiyalı Mixal Bilekə tapşırılıb. AFFA isə Azərbaycan millisinin baş məşqçi vəzifəsi üçün namizədləri gözdən keçirməkdədir.


60 ailənin «Qış bulvarı» problemi\n2021, 21 Sentyabr, çərşənbə axşamı, Bakı vaxtı 01:01\nNoyabr 25, 2010\n«Bizə qəflətən xəbərdarlıq gəldi ki, bir həftə ərzində evlərinizi tərk etməlisiniz. Əks halda, mənzilinizin dəyəri-- kvadratı 1500 manatdan bank hesabınıza köçürüləcəkdir».\nBu sözləri AzadlıqRadiosunun «Can Bakı» proqramına «Qış bulvarı» salınacaq ərazinin sakini Rövşən Həsənov söyləyib.\nOnun sözlərinə görə, sakinlər danışıq üçün gələcək nümayəndə heyətinin yolunu gözləyirmiş: «Qəflətən bu bildiriş daxil oldu».\nCAMAATI «KAMAZ»LARA DOLDURUB APARIRLAR\nR.Həsənov bu ərazidə insanların hüquqlarının kütləvi şəkildə tapdandığına diqqət çəkdi:\n«Bəzilərinin avadanlıqlarını çıxarıb «Kamaz»lar vasitəsilə kirayə adı ilə hara isə aparırlar».\nQonağımız əvvəllər Heydər Əliyev Sarayının arxasındakı evlərin sakinlərinə 3.500-5000 manat ödəndiyini, onlara gələndə isə bu məbləğin 1500 manata düşdüyünü bildirdi:\n«Vəziyyət pisləşməyə doğru gedir. Bildiriş alan sakinlər psixoloji gərginlik keçirirlər. Hər kəs öz yükünün hayındadır. Artıq qaz, su, işığımız da qəflətən kəsilib. Hazırda 60-a yaxın ailə bu durumdadır».\nCİBİMDƏ 7-8 CÜR DƏRMAN GƏZDİRİRƏM\nBu müddət ərzində vəfat edənlərin, infarkt olanların olduğunu deyən Rövşən Həsənov öz vəziyyətinin də yaxşı olmadığını söylədi: «Cibimdə 7-8 cür dərman gəzdirirəm».\nRövşən Həsənov bütün bunlara baxmayaraq ölkə prezidentinə inandığını da dedi: «Keçən dəfə qeyd etdi ki, bürokratik əngəllər var. Amma hazırda məmur özbaşınalığı baş alıb gedir. İnsanların mülkiyyət, konstitusion hüquqları tapdalanır. Odur ki, prezidentimizə müraciət edirik, ona güvənir, ondan kömək istəyirik».\nAZƏRBAYCAN DAXİLİ MÜHARİBƏ ŞƏRAİTİNDƏDİR?\nTarix, Mədəni və Təbii İrsi Qoruma Komitəsinin əlaqələndiricisi Aytəkin İmranovanın fikrincə isə, ölkə sanki xarici yox, daxili müharibə şəraitindədir. «Biz davamlı olaraq kimi isə xilas etmək, hara isə müraciət etmək məcburiyyətində qalırıq. Hətta səlahiyyətimizi aşıb beynəlxalq qurumlardan tələb edirik ki, yazdıqlarımıza həmən reaksiya versinlər. Onlar da deyirlər ki, axı, prosedur qaydaları var».\nDEMOKRATİK DÖVLƏTDƏ TAM HÜQUQLU VƏTƏNDAŞ?\nAytəkin xanımın fikrincə, demokratik dövlətdə tam hüquqlu vətəndaş heç kimin ayağına düşməməlidir: «Ölkənin sahibi odur. Onun haqları, hüquqları var. Hətta Sovetlər dönəmində heç kəs düşünməzdi ki, kimisə evindən sürüyüb ata bilərlər».\nSÖKÜLƏN EVLƏR DÖVLƏT SİYAHISINDA OLAN ABİDƏLƏRDİR\nA. İmranova sökülən binaların tarixi abidə olduğunu vurğuladı: «Nazirlər Kabinetinin razılığı olmadan bu binalar sökülə bilməz. Heç Bakı Şəhər İcra Hakimiyyətinin də göstərişi yoxdur. Bizi olanları fiksasiya etməyə də qoymurlar. QHT kimi ictimai nəzarətə, foto çəkməyə də imkan vermirlər».\nJURNALİSTLƏRİ DƏ ŞƏKİL ÇƏKMƏYƏ QOYMURLAR\nRövşən Həsənov hazırda o əraziyə jurnalistlər buraxılsa da, ora polis dəstələrinin töküldüyünü və foto çəkməyin belə yasaqlandığını bildirdi: «Haqqını tələb edənləri isə polisə aparıb 10 -15 saat saxlayıblar».\nƏLAVƏ SAHƏLƏRİN HAQQINI ÖDƏMƏK İSTƏMİRLƏR\nRövşən Həsənov əlavə sahələri sənədləşdirmək istədiklərini, ancaq Bakı Şəhər İH-nin göstərişi ilə üç ay əvvəl bu işin dayandırıldığını qeyd etdi: «Bu üzdən vətəndaşlar xeyli sahə itirirlər».\nMERİYA NƏ DEYİR?\nBakı Şəhər İcra Hakimiyyətinin əməkdaşı Zülfəli İsmayılov isə bir müddət əvvəl AzadlıqRadiosuna demişdi ki, hər kvadratmetr üçün alternativ variant kimi əhaliyə yaxın ərazilərdə evlər təklif olunur, ancaq onlar razılaşmırlar:\n«1500 dollardan başqa həmin ailələrə alternativ variant kimi ətraf ərazilərdə mənzillər təklif olunub, ancaq getmirlər. Bu adamlar Şəmsi Bədəlbəyl, Füzuli və başqa küçələrdə yaşayırlar. Həmin küçələrin alternativi kimi onlar Vidadi, Mirzəağa Əliyev küçələrində evlər təklif olunur. Ancaq istəmirlər. Onda biz nə etməliyik?».\nBakının Şəmsi Bədəlbəyli, Füzuli və Topçubaşov küçələrində 2010-cu ilin fevralından başlanan söküntü işləri artıq yekunlaşmaq üzrədir. Ərazidə «Qış bulvarı» salınması nəzərdə tutulur. Ancaq bu evlərdə yaşayan sakinlərin bəziləri verilən kompensasiyanın azlığını əsas gətirərək mənzilləri boşaltmaq istəmir. Sakinlərin dəfələrlə AzadlıqRadiosuna bildirdiyinə görə, verilən kompensasiyanın miqdarı (hər kvm-ə 1500 manat) artırılmasa, onlar evlərini tərk etməyəcəklər.


Palitra qəzetiQrant maxinatorları ilə şantajçıların işbirliyi mediamıza nə verə bilər?\nQrant maxinatorları ilə şantajçıların işbirliyi mediamıza nə verə bilər?\nTarix: 12.06.2018 | Saat: 00:13:00 | E-mail | Çapa göndər\n“Amerikanın səsi” radiosunun xəbərinə görə, Azərbaycanda internet mediasının problemləri müzakirə olunub. Müzakirəni “Media klubu” adlanan və təsisçilərindən biri olan Əvəz Zeynallının sözləri ilə desəm, üç ay yaşayıb-yaşamayacağı məlum olmayan “ictimai qurum” təşkil edib. Əlbəttə, jurnalistlərin bir araya gələrək ənənəvi və yeni mediyanın problemlərini müzakirə etməsi, təklif və təşəbbüslər irəli sürməsi, prinsipcə, təqdirəlayiq haldır. Sözünü etdiyim məlumatla elə bu nikbin və pozitiv ovqatla tanış oldum, lakin tanış olduqca ovqatım əməlli-başlı təlx oldu. Anladığım qədər, ləkəli, qərəzli və mərəzli bəzi isimlər toplaşaraq Azərbaycanda istər vətəndaş cəmiyyəti, istərsə də dövlət üçün yeni təxribatlar üzərində işləyirlər.\nHaqqında danışılan “Media Klubu” bir neçə ay əvvəl təsis edilib. Klubun bəyan etdiyi məqsədi guya “ölkənin müstəqil, sağlam informasiya məkanının formalaşdırılmasıdır”. Özlərini “media ictimaiyyətinin nümayəndələri” kimi təqdim edən təsisçilərin yaydığı açıqlamada qeyd olunur ki, onlar Azərbaycanda müstəqil, keyfiyyətli və məsuliyyətli KİV-in təşəkkülünə və ona olan ictimai etimadın bərpasına kömək edəcək mühitin yaradılması, o cümlədən informasiya vasitələrinin manipulyasiya, təcavüz, təhqir və yalan sisteminə çevrilməsi cəhdlərinin qarşısının alınması məqsədi ilə səylərin birləşdirilməsini zəruri hesab edirlər.\n“Çox pakizə” deməyə tələsməyək, çünki elan olunan bu missiyanı gerçəkləşdirəcək isimlərdən biri Rövşən Hacıbəylidir. O, “Azadlıq” qəzetinin baş redaktor əvəzi idi, “Azadlıq” kimi zamanında idealların güzgüsü olmuş qəzetin manipulyasiya, təcavüz, təhqir və yalan, əlavəsini də mən edəcəm, böhtan, şantaj, bac-xərac alma sisteminə çevrilməsinin məsuliyyətini daşıyanlardan, ancaq yaxasını qırağa çəkənlərdən biridir.\nAzərbaycanda kütləvi informasiya vasitələrinə etimadsızlıq probleminin meydana çıxmasına “Azadlıq” qədər “töhfə” vermiş başqa heç bir nəşr olmayıb. Odur ki, Rövşən Hacıbəylinin Azərbaycan mediasına gün ağlamaq həvəsinə düşməsi “keçəl dərman bilsə, öz başına yaxar” deyimini xatırladır. Əgər mətbuatdan və mətbuata olan etimadın itməsindən danışılırsa və orada Rövşən Hacıbəyli də iştirak edirsə, “Nəcəf Nəcəfovun vaxtındakı nəhəng və plüralist “Azadlıq” necə oldu ki azadkəndlilərin döyüş vərəqəsinə döndü?” sualı da səslənməlidir və səslənən o suala mütləq cavab verilməlidir.\nOrta statistik Azərbaycan oxucusu Elçin Şıxlını - qurumun başqa başqa bir təsisçisini- “Ayna-Zerkalo” qəzetindən tanıyır. Lakin çox az adam bilir ki, böyük ədibimiz İsmayıl Şıxlının oğlu gənclik illərində “İnturist” mehmanxanasında tərcüməçi işləyirmiş. Maraqlı məqamdır, deyilmi? Keçmiş mehmanxana tərcüməçisi 1990-cı illərin sonunda “Al-ver” adlı bir nəşrə baş redaktorluq edir, Azərbaycan mətbuatına açıq bazar ənənələri gətirirdi. Görünür, onun “Ayna-Zerkalo” qəzetlərində qurduğu bazar yetərincə açıq olmayıb və nəticədə örtülü bazarda dostluq pozulmuşdu. Baş redaktor Rauf Talışinski “Ayna-Zerkalo” qəzetini öz müavininə “ərmağan” etmiş və 2001-ci ildə “Exo” qəzetini qurmuşdu. O zaman bu işdə Elçin Şıxlının maliyyə oliqarxları tərəfindən dəstəkləndiyi söylənilirdi və “Ayna-Zerkalo” qəzetinin maddi-texniki imkanları bu söyləntiləri gerçək kimi göstərirdi. Ancaq elə ki maliyyə oliqarxlarının Azərbaycan mətbuatına uzanan əli büküldü, həmin qəzetləri saxlamaq üçün Elçin Şıxlı yüksək menecmentlik qabiliyyəti sərgiləyə bilmədi. Ciddi bir yazının altında imzası olmayan, menecer kimi ad çıxaran, o adı da qısa zamanda batıran Elçin Şıxlı hazırda Azərbaycan Jurnalistlər Birliyinin sədridir. Bu qurum ötən əsrin ortalarında, yanılmıramsa, 1955-ci ildə Sovet hakimiyyətinin ideoloji strukturu kimi fəaliyyətə başlayıb, 2006-cı ildən isə onun sədri Elçin Şıxlı olub. Bəlkə ötən 12 ildə kimsə azacıqda olsa bu qurumun fəaliyyəti haqqında nə isə eşidib? Şəxsən mənim xəbərim yoxdur. Başqa sözlə, əgər Azərbaycanda media mühiti sağlam deyilsə, yerli kütləvi informasiya vasitələrinə ictimai etimad yoxdursa, ənənəvi və yeni media məsuliyyət hiss etmədən fəaliyyət göstərirsə, bu vəziyyətin yaranmasının birbaşa səbəbkarları arasında Elçin Şıxlı da var.\nElçin Şıxlının Jurnalistlər Birliyində iki müavini var. Onlardan biri- 1935-ci ildə anadan olmuş Valid Sənani 23 yanvar 2011-ci ildə vəfat edib. Soruşa bilərsiniz ki, əgər adam vəfat edibsə, hazırda necə Elçin Şıxlının müavini ola bilər? İnanmırsınızsa, buyurun qurumun ajb.az domenində yerləşən rəsmi saytına baxın, Valid Sənaninin adını AJB-nin sədr müavini kimi görəcəksiniz. Azərbaycan jurnalistikasına “sağlam dinamika” gətirmək iddiasında olan Elçin Şıxlının 7 il öncə ölmüş bir şəxsi hələ də müavin kimi saxlaması sadəcə “texniki” məsələ deyil, öz sıralarında 3000-dən çox yazarı birləşdirdiyini iddia edən təşkilatın Azərbaycan jurnalistikasındakı neqativ rolunun açıq göstəricisidir. Həmin saytın sonuncu dəfə 2013-cü ildə, yəni tam beş il öncə yenilənməsi də onu göstərir ki, Elçin Şıxlı Azərbaycan Jurnalistlər Birliyi kimi köklü bir təsisatı iflic edib, onu sözün bütün mənalarında “ölü” quruma çevirib. Jurnalistlər Birliyinin rəsmi saytında təqdim olunan Məclis üzvlərinin siyahısına baxanda bu qənaət daha da güclənir. Şəxsən tanıdığım 3-4 nəfər istisna olmaqla, aralarında heç bir müasir və davamlı yazı yazan imza yoxdur. Məclisin 27 nəfərlik tərkibinin ortalama yaş həddi həmin qurum haqqında ən yaxşı halda “Qocalar evi” təəssüratı yaradır. Sırf yaşlarına hörmət əlaməti olaraq adlarını çəkməyəcəm, amma təsadüfən araşdırdığım iki nəfərdən biri 1931 (87 yaş), digəri 1936 (81 yaş) doğumludur. Əgər Elçin Şıxlı doğrudan da Azərbaycan jurnalistikasına xidmət etmək, Azərbaycanda internet mediasının tərəqqisinə çalışmaq istəyirsə AJB sədrliyindən istefa verməsi, həmin quruma daha gənc, daha dinamik, daha fədakar bir ismin rəhbərlik etməsinə əngəl törətməməsi ən səmərəli addım olar. 3 min üzvü olan bir təşkilatın rəsmi səhifəsini yeniləməyə adam tapmayandan sonra Elçin Şıxlının hansı mediadan, hansı mühitdən danışmağa haqqı var?\nAzərbaycanda yeni mediyanın problemlərinin müzakirəsinə qatılmış Arif Əliyevin rəhbərlik etdiyi “Yeni Nəsil” Jurnalistlər Birliyinin web-səhifəsi isə ümumiyyətlə yoxdur. Qurumun Facebook sosial şəbəkəsində yaradılmış səhifəsində son paylaşım 2013-cü ilin iyununda, o da yarımçıq şəkildə edilib. Həmin səhifədə göstərilən e-mail ünvanı isə rəsmi domenə bağlı olduğundan çalışmır. Axı işlək e-mailini belə cəmiyyətə təqdim etməyən, internet səhifəsini aktiv saxlamayan, sosial şəbəkələr çağında rəsmi Facebook səhifəsində beş il qabaq fəallıq göstərilmiş bir təşkilat necə “Yeni nəsil” iddiası ilə mövcud ola bilər?\nMətbuata gəldiyim ilk gündən - 1995-ci ilin mayından bəri Arif Əliyevi müxtəlif adlar altında “press-klub”lar yaradan görmüşəm, o layihələrin sayı-hesabı da yadımdan çıxıb, bir deyil, beş deyil. Belə təşəbbüslərdən biri 2011-ci ildə gerçəkləşmişdi. Budur, “Azadlıq” qəzetinin o günlərdə yaydığı xəbərə görə, Bakıda yeni media klubu fəaliyyətə başlayır: “Dünyanın bir neçə ölkəsində “Front-layn” adı altında faəliyyət göstərən kulubun Azərbaycanda da işə başlamasına təşəbbüs edənlər arasında Azərbaycan Jurnalistlər Birliyi, Nəcəf Nəcəfov Fondu və bir sıra Azərbaycan jurnalistləri də var”. Bu barədə klubun təşkilatçısı Arif Əliyev açıqlama verir və sözlərinə belə davam edir:\n“Bu klub keyfiyyətli jurnalistika ilə məşğul olan və ona töhfə vermək istəyənləri öz ətrafında toplayır, görüşlər, təqdimatlar keçirir. Bu klub 2006-cı ildə Rusiyada, 2007-ci ildə Ukraynada, 2010-cu ildə Gürcüstanda, 2011-ci ildə də Azərbaycanda yaradılıb. Bunlar özlərində həm “Press-klub”ların fəaliyyət formalarını birləşdirir, həmçinin, digər xidmətlər də göstərir. Bu klublara texniki dəstəyi Britaniyadakı klub verir, maliyyə dəstəyi isə “Soros” fondu tərəfindən həyata keçirilir”.\nArif Əliyev və Elçin Şıxlı həmin klub vasitəsi ilə jurnalistikanın keyfiyyətini o dərəcə yüksəltdilər ki, 7 il sonra gəlib, öz ifadələri ilə desək, media ictimaiyyətinin “reket” kimi tanıdığı nəşrlərin təmsilçiləri ilə bir masada oturdular. Bəli, bir zamanlar jurnalistika adına faydalı işlər görmüş “Yeni Nəsil” bu gün mətbuat reketləri ilə bir araya gələcək qədər marginallaşıb. Bundan daha böyük faciə odur ki, Arif Əliyev - yaxın keçmişdə hər kəsin işıqlı adam kimi xarakterizə etdiyi bir isim hazırda Azərbaycan xalqına və dövlətinə qarşı fəaliyyət göstərən çətələrin aparıcı simasına çevrilib. Bəli, Azərbaycan cəmiyyətinə Rüstəm İbrahimbəyov kimi bir siyasi şarlatanı prezidentliyə namizəd kimi sırımaq istəyən Ziyalılar Forumu milli müstəqilliyimizə təhdid mexanizmi kimi düşünülmüş bir çətə idi və o çətə öz tapşırığını tez-tez ad dəyişdirərək gerçəkləşdirməyə çalışır. 2010-cu ildə “Yeni Nəsil” JB Rüstəm İbrahimbəyovu “İlin media adamı” ödülünə layiq bildi və bununla da onun prezidentliyə namizəd kimi xalqa sırınması prosesinə start verildi. Zira, bu günəcən Arif Əliyev Rüstəm İbrahimbəyov mövzusunda Azərbaycan cəmiyyətindən üzr istəməyib, həmin avantürada iştirakına aydınlıq gətirməyib, bununla da milli və ictimai maraqlar baxımından təxribatçı isim kimi qarşılanmasına əsaslar yaradıb. Odur ki, sonuncu “media klubu” təşəbbüsünə təkcə hər siyasi mövsümdə qurduğu, ancaq mövsümdən-mövsümə keçməyən, yaşamayan, əvəzində Arif Əliyevi yaşadan biznes layihəsi kimi yox, həm də növbəti “provokasiya emalatxanası” kimi yanaşılmalıdır. Axı texniki dəstəyi Britaniyadan, parasını Sorosdan almış “sonuncudan qabaqkı” media klubu hansı yaralı barmağımızı sarıdı ki, yeni layihədən də jurnalistika adına müsbət nələrsə umaq?\nBir də ki, əgər Arif Əliyev özünü belə güclü təşkilatçı, media sahəsində az qala fövqəladə bir şəxs hesab edirsə, hanı onun “Gün səhər” qəzeti? Bu layihənin yalnız birinci mərhələsinə o, yanılmıramsa 300 min dollar qrant almışdı. İkinci və sonrakı mərhələlər barədə məlumatım olmadığına görə heç nə yazmıram. Amma soruşmaq istəyirəm, hənı o qəzet? Yadımdadır ki, axırıncı nüsxələrini küçələrdə maşınla sakinlərə pulsuz paylayırdılar.\n2014-cü ildə USAİD Azərbaycanda “müstəqil medianın inkişafı üçün” 2,4 milyon dollar həcmində qrant ayırmışdı və qəribəsi (əslində qəribə deyil) budur ki, həmin müsabiqəni gizli, Azərbaycan cəmiyyətini, mediya quruluşlarını məlumatlandırmadan keçirirdi. “Azadlıq” radiosu da bu müsabiqə barədə danışmağı lazım bilmirdi. “Yeni Azərbaycan”, “Kaspi”, “Şərq”, “Xalq cəbhəsi” kimi nəşrləri qoyuram bir qırağa, hətta müxalifətin əsas ruporu olan “Azadlıq” qəzetinin də həmin müsabiqədən xəbəri yox idi. Pullar İREX-ə ötürüləcəkdi. Aparılan araşdırmalar göstərdi ki, bu barədə öncədən razılaşma əldə edilib və məhz bu səbəbdən layihə məxfi saxlanır. Xatırlayıram ki, baş redaktor olaraq mənim tapşırığımla aparılan jurnalist araşdırması çərçivəsində İREX-ə informasiya sorğusu verilmişdi. İREX-in nümayəndəsi Ələsgər Məmmədli informasiya sorğusuna yazılı cavab göndərdi. Həmin cavabda heç bir sualımıza aydınlıq gətirilməmişdi və belə çıxırdı ki, ictimai vəsaiti sorğulamaqda qəbahətə yol vermişik.\nO zaman Ələsgər Məmmədliyə telefon açaraq bir sual verdim və həmin sualı indi hər kəsin qarşısında ifadə etmək istəyirəm: İREX vasitəsi ilə yeni medianın inkişafı üçün Azərbaycana müxtəlif vaxtlarda böyük məbləğdə paralar transfer olunub. O paraları və ya o paralarla hasil olan texniki dəstəyi nə zaman, kimə, nə üçün vermisiniz? Hanı o adamlar, hanı o layihələr, hanı o layihələr hesabına formalaşan “müstəqil və keyfiyyətli” media qurumları? Görünən dağa bələdçi-filan lazım deyil, müstəqillik qazandıqdan bəri Azərbaycanda medianın inkişafına yüz milyonlarca qrant ayrılıb və Ələsgər Məmmədlinin də üzvü olduğu İREX kimi şəbəkələrdə bizə çatacaq paralar pay-püş edilib. İşdə o maxinasiya şəbəkələrinin “xaç atası” Mehman Əliyevdir!\nElə Mehman Əliyevin özünün bir açıqlamasına görə, təxminən 2000-2010-cu illərdə Azərbaycan mediasına 150 milyondan çox qrant ayırılıb. Ən yağlı tikələri, heç şübhəsiz, Mehman Əliyev öz boşqabına çəkib. Cəmi iki-üç milyona elə böyük media holdinq qurmaq mümkündür ki, hakimiyyət istəsə belə onu çökdürə bilməz. Jurnalistikanın peşə kodeksinə əməl edən, dövlət qarşısındakı öhdəliklərini yerinə yetirən media ilə işləmək hansı hakimiyyət üçün çətindir ki? Nə nağıl danışır, dastan quraşdırırsınız, necə yediniz 150 milyonu, onun üstünə gəlin! Bu barədə ilk növbədə Mehman Əliyev danışmalıdır. Ona görə ki, həm “Soros” fondunun yerli bürosunun rəhbəri, həm də digər donorlar tərəfindən “rəyi nəzərə alınan” şəxs olaraq qrantların bölüşdürülməsində birbaşa iştirak edib.\nBarmağını qatlayıb desin ki, hansısa istedadlı insana dəstək olub, hansısa peşəkar imza yetişdirib?!. Əlinizi ürəyinizə qoyun və vicdanla deyin: bu ölkədə Emin Hüseynov adında bir jurnalist olubmu? Mehman Əliyevlə əlbir olub milyonlar mənimsəyib, milyonlar! Dişlərində şirə qalıb hər birinin. Yenə jurnalistlərin haqqlarını tapdamaq, yenə bol kisədən yemək, yenə dağıtmaq istəyirlər! Sadəcə, xaricdən ayrılan pullardan bəhs etmirəm, altını çizərək yazıram: Azərbaycan dövlətinin ictimai rəy dayaqlarını gözdən salmaq, sağlamlaşan dövlət-media münasibətlərini gərginləşdirmək, xaricdən maliyyəşməyən media qurumlarını dağıtmaq, gözdən salmaq istəyirlər! Prezidentin köməkçisi Əli Həsənovu hədəfə almaqda da məqsədləri elə budur. “Amerikanın səsi” “Media Klubu”n son toplantısından yazır: “Mətbuatın böhranının başlıca günahkarı kimi Prezident Administrasiyasının ictimai-siyasi şöbəsi və uzun illər müstəqil KİV institutunu məhv etmək siyasətini həyata keçirən şöbə rəhbəri Əli Həsənov göstərilib”.\nMilli Şuranın İctimaiyyətlə Əlaqələr Komissiyasının sədri olanda Mehman Əliyevin Rusiya prezidenti Vladimir Putinə məktub yazaraq Azərbaycanın iç işlərinə qarışmasını, Rüstəm İbrahimbəyovun prezidentliyə namizədliyinin qeydə alınması üçün dövlətimizə təzyiq göstərməsini rica etməsi kimsənin yadından çıxmayıb. Günümüzün Əliheydər Qarayevidir o! Qarayevin 20-ci əsrin əvvəllərində nəşr etdiyi qəzetlərdən birinin adı “Füqara sədası” idi. “Media klubu”nın toplantısında günümüzün Qarayevi elə danışıb ki, tanımayan, bilməyən onu lap füqəra zənn edə bilər. Bu füqara bilirsinizmi Əli Həsənova nəyin hikkəsini sərgiləyir? Köhnə söhbətlərə qayıtmayacam. Bu günlərdə kinoşünas Ayaz Salayev Rüstəm İbrahimbəyovun “Qafqaz triosu” adlı erməniləri mədh edən filmini ifşa etdi və həmin yazını Əli Həsənov öz Facebook səhifəsindən paylaşdı. Həsənovun bu paylaşımı təbii olaraq məqaləyə və məsələyə diqqət cəmlədi, nəticədə İbrahimbəyovun ermənipərəst üzü bir daha açıldı. Bunun müqabilində günümüzün Əliheydər Qarayevi öz “inqilab komitə”sini topladı və Əli Həsənov haqqında yuxarıdakı açıqlama verildi. Əlacları olsa, Əli Həsənovun timsalında Azərbaycan hakimiyyətinin milli fiqurlarına qarşı açdıqları cəbhədə vuruşmaq üçün Mixail Levondovskini də çağıracaqlar...\nBu Əliheydər deyir ki, Azərbaycanda media sahəsində dərin islahatlar həyata keçirilməlidir. Guya məsələ ilə bağlı yuxarılara təkliflərini verib və məhz bundan sonra həbs olunub. Bu və ya başqa səbəbdənmi həbs edilib, heç nə deməyəcəm, özü bilər, vicdanı bilər. Amma bir sual edim: Əliheydər Qarayevi prezident İlham Əliyevin media siyasətini həyata keçirən sima rolunda təsəvvür edirsinizmi?\nGörün kimlərlə bunlar bir araya gəlib mediamızın – bizim problemlərimizi çözmək istəyirlər?! Adlarını çəkməyəcəm, şərəf olar onlara. Amma Azərbaycanda inqilab edib hakimiyyəti dəyişmək istəyən sorosçular reket medianın ən öndə gedən simaları ilə birlikdə dövlətin media siyasətini, onu həyata keçirən strukturu, medianın indiki vəziyyətini müzakirə edib “mövcud kritik vəziyyətdən” çıxış yolları arayırlar. Biriləri müxtəlif çeşidli maxinasiyalarla beynəlxalq fondların ayrıdığı milyonları mənimsəmək üzrə, digərləri də məmurları şantaj edib pul qoparmaq üzrə mütəxəssisdirlər. Bunlarmı bizə ağıl öyrədəcəklər? Bunlarmı İlham Əliyevə media siyasətini necə qurmağın yollarını göstərəcəklər? Açıq desinlər ki, cənab prezident bizə pul verin dolanaq. Belə daha səmimi olmazmı? Amma demirlər axı... Məkrli fəaliyyətlərini xoşagəlimli sözlərlə bəzəyirlər.\nAçıq-aşkar görünür ki, 2013-cü ildə iflasa uğrayan planlarının yeni versiyasını hazırlayıblar. Əlbəttə, yenə Azərbaycan prezidentinin və ona səmimi simpatiya ilə bağlı olan dövlət adamlarının, ziyalıların, media nümayəndələrinin iradəsi və qətiyyəti müqabilində arzuları gözlərində qalacaq. Ancaq bu barədə düşünməyə dəyər: axı nədən Əli Həsənovu hədəfə alanların hamısı Rüstəm İbrahimbəyovla, Abbas Abbasovla, Leyla Yunusla işbirliyindədir? Nədən Əli Həsənov bu “Qafqaz triosu”nun gözünə belə xor görsənir? Cavab sadə və birmənalıdır: Prezindentə şəxsi sədaqətinə və dövlət başçısının tapşırıqlarını yüksək peşəkarlıqla icra etdiyinə görə!